
KENTOG  H MERYEL ! 


Otou-all  Klaoda  ’r  Prat  “ Pluenzir  ” 

Mestr-stol  kristen  © Tjandivisiau.. 


1.  Mouez  Reier  Plougastel  (Goulen  anezan  e Landivisiau), 

dre  ar  post 1 fr. 

2.  Marvailhou  ar  Vretoned  e-tal  an  tan  (N’eusmui). 

3.  An  «teir  (Miadhag  “ar  Mevellaér»,  daou  bez-c’hoari  eus 

ar  farsusa  (E  Landivisiau,  hag  e Kroaz  ar  Vretoned), 
dre  ar  post 0 35 

4.  Trubuilhou  an  Ao.  Gargam,  pez-c’hoari  farsus,  dre  ar 

post 0 35 

5.  uez  Arzur  a Vreiz,  darvoudou  tennet  eus  istor  Breiz, 

pez-c’hoari,  goulen  anezan  gant  Renerien  ar  Pays 

Breton, 54,rue  de  la  Gomédie,Lorient,dre  ar  post  1 25 

6.  E berr  gomzou,  petra  eo  Trede-Urz  S.  Fransez,  dre  ar 

post 0 20 

7.  Deut  holl  davet  Sant  Fransez  , paperen  da  skigna, 

an  50  0 40 

8 . Nozveziou  an  Ar vor,  eil  levr  Marvailhou,  dre  ar  post  1 75 

9.  Daou  gantik  evit  tredeidi  S.  Fransez 

10.  Fe  z Kristen  Iliz  Rom(Sainte  Religion  lakeat  e brezoneg). 

11.  Kanaouen  neve  Janed  Ark  (War  don  : Sav,  Breiz-Izel). 

12.  Kanaouen  ar  Skolaer. 

13.  Kanaouen  ar  Vran. 

14.  Netra  na  dalv  va  Breiz  (Kauaouen). 

15.  Kanaouen  “ Paotred  Lanndi 

WAR-NEZ  BEZA  MOULLET  I 

16.  Rimadellou  brezonek  (Trede  levr  Marvailhou). 

1 7 . Kentoc’h  Mervel  (Darvoud  e tri  Arvest)  Kurunet  gant K.  B.  B. 

WAR  A R STERN  : 

18  Difennour  bihan  ar  relijion  (er  Feiz  ha  Breiz). 

19  Levrig-dourn  Trede-Urz  S.  Fransez  evit  tud  ar  bed. 

Darvoud  c’hoarvezet  epad  an  Dispacdi, 


e tri  ARVEST. 

Loreel  pit  Kevredigez  Broaius  Breiz 
e Kendalc  h Bras  Kastell-Nevez  ar  Faou,  - 1910. 

KENTOCH  MERVEL  1 


D’am  mignon  mat  F.  Even  (Karevro) 

Setu  ama  an  dud  o deus  perz  en  darvoud : 

Fanch  An  Taleg,  tieg. 

Gwenole,  e vab. 

Yann  Binifi,  mevel  ha  trubard... 

Saïk,  mesaer. 

Herve,  amezeg  d’ar  re-ma. 

Ao.  Kermoger,  dijentil,  rener  ar  Chouanted 
breton. 

Spartakuz,  kabiten  ar  zoudarded  c’hlas. 
Yiktor,  i 
Nelson,  l 

Karakas,  ig0U(jar(^e(j  (Dispac’herien). 

Lachevre, ] 

PlEDEBIC,  I 
Richard,  l 
Ao.  Person  Landivy. 

Soudarded  breton  ha  soudarded  gall  kement 
ha  ma  karer. 


An  darvowl  a dremen  e Breiz-Izel,  war-dro  arWoaz  1194 


Darvoud  e tr*i  Arvest 


Me  diskara  ar  groaz  santel ! 

Biken  ! Biken  ! Kentoc’h  mervel  ! 


Pluenzir. 


46744 


RANNOU  AN  TRÏ  ARVEST 


\ 

Arvest  kenta  : War  zao,  Bretoned ! 


Eil  arvest  : An  Drnïarflerez. 


Trede  arvest  : Maro  o tifen  ar  Groaz. 


KENTOC  H MERVEL ! 


ARVEST  KENTA 


War-Zav,  Bretoned  ! 

(Eur  c’hoad  treuzet  gant  eun  hent.  En  amzer  an 
dispac’h  vras.) 

I DIVIZ 

FANCH  AN  TALEG,  tieg ; GWENOLE,  e vab ; 

YANN  BINIFI , mevel 

FANCH  AN  TALEGr 

Asa,  paotred,  koulz  eo  d’eorrip  ober  eum  diskuizaden, 
ha  ne  gav  ket  d’eoc’h?  Evidon-me  a zo  o vont  da  lakaat 
eur  c’horniad.  Teir  heur  a zo  emaomp  o troc’ha  keuneud, 
hag  e feiz  > ne  ray  ket  droug  azeza  eur  pennadig. 

gwenole 

Muioc’h  a galon  hon  devezo  da  gregiadarre  goude-ze. 

FANCH 

Varc’hoaz  d’abardaez  e rankimp  echui  kentoc’hik,  ma 
c’hellimp  mont  da  govez  abret.  Nedeleg  a erru,  ha  kalz 
tud  a vezo,  kredabl  eo,  evel  kustum.  Daoust  hag  e 
peleac’h  e vezo  kanet  an  oferen  hanter-noz  erbloaz-ma? 

kentog’h  mervel  ! 


GWENOLE 

N’ouzon  ket,  va  zad,  n'em  eus  klevet  netra  c’hoaz. 
Varc’hoaz,gwir  eo,  e vezo  abret  a-walc’h  lavaret  an  dra-ze. 
Muioc’h  eget  biskoaz  e ranker  beza  war  evez,  ha  gouzout 
dirak  piou  e komzer. 

yann,  d’an  dud. 

Daoust  ha  klevet  o defe  eun  dra  bennak  diwar  va 
fenn  ! Lavaret  a rafed  o deus  difizianz  ! 

FANCH 

Gwir  eo,  va  mab,  taolomp  evez  bepred  war  hor 
c’homzou  ! 

GWENOLE 

An  aotrou  Person,  d’am  zonj,  ne  daol  ket  evez  a- 
walc’h.  Mont  a ra  kouls,  en  deiz  evel  en  noz,  da  welet 
ar  re  glanv,  da  vadezi,  da  eureuji,  da  noui,  e kement 
leac’h  e vez  goulennet...  A-walc’h  e vije  d’ezan  beza  tapet 
eur  wech ! 

FANCH 

0 ya  da  ! Mes,  pa  vez  komzet  d’ezan  a gement-se,  ne 
oar  ken  lavaret  : « Ar  pastor  mat  a ro  e vuez  evit  e 
zenved  ! » pe  c’hoaz  : « Evit  an  dra-ze  eo  oun  bet  bele- 
get  ! » 

GWENOLE 

N’en  deus  aon  ebet.  Gwir  eo  ez  eo  gwisket  evel  an 
disterra  koueriad;  hogen,  a-walc’h  eo  hizio  kaout  daou- 
arn  flamm  evit  beza  chadennet  ha  kaset  d’ar  maro. 

FANCH 

Evelato ! 

GWENOLE 

Gwir  bater,  va  zad.  Betek  eno  eo  eat  kounnar  rus  an 
dispac’herien  enep  ar  veleien. 


kentoc’h  mervel  ! 

FANCH 

Mantrus  eo,  satordallik  ! Ha  piou  en  divije  kredet? 


EIL  DIVÏZ 

An  hevelep  re.  — Eur  paotr  saoud  a dremen 
en  eur  gana  : 

0 redek  ke-ment  tro  - war  - dro  Hag  o kres- 

ki 


ke  - ment  er  vro! 


Hep  ! Saïk 


FANCH 

Petra  ec’h  eus  kavet  aze  adarre  ? 


saïk  (o  tizrei  hag  o tont  daveto). 

Eur  ganaouen  nevez  am  eus  prenet  bremaik  gant  eur 
barz-baleer. 

OWENOLE 

Eur  ganaouen  nevez  en-  deün? 

SAÏK 


Ya  da  ! Ha  mar  kirit,  ma  ra  ze  plijadur  d’eoc’h,  ez  an 
d’he  dibuna  dirazoc’h  en  he  hed. 

FANCH 

fcan  anezi ’ta,  paotr.  An  ton,  brao  bras  war  va  meno, 
am  eus  bet  klevet  n’ouzon  mui  e peleac’h. 

saïk  a gan 

0 kristenien,  pegen  nec’hus 
Eo  gwelet  beleien  Jezuz, 

Evel  gwallerien  distaolet. 

Darn  harluet,  darn-  all  bac’hiet ! 

E-barz  Bro  C’hall  ne  weler  ken 
Nemet  dre  zarvoud  beleien  ; 

Dibaot  eo  an  oferennou. 

Dibaot  eo  ar  zakramarfchou. 

gwenole  (a  dosta  ouz  ar  paotr). 

Gortoz  ’ta,  Saïk,  ma  kanin  ganez,  me  oar  an  ton-ze 
ive  : hini  Seziz  Gwengamp  eo. 

SAÏK 

Sell,  Gwenole,  ama  oun  en  em  gavet ! 

0 daou 

Ne  glever  prezegen  ebet, 

N’eus  na  mision,  na  retred: 

Allaz  ! Allaz  l petra  reomp-ni  ? 

Gant  hon  morc’hed  ne  c’hellomp  mui. 

Kroaziou  skedus  a aour  melen, 

Ha  kroaziou  kaer  a arc’hant  gwenn, 
Kleuzeuriou,  ezansouerou, 

Holl  o c’haser  d’an  « Distrigou  ». 


kentoc’h  mervel  ! 


11 


Dioueret  dioc’h  an  ofisou, 

G’hoaz  ’vit  kreski  hon  ankeniou, 

Ez  eus  deut  e-touez  an  denved, 

Bleizi  digar,  falz  bastored. 

gwenole 

Gwall  hir  eo  da  ganaouen,  Saïk,  ro  d’in  da  baper,  ma 
lennin  an  nemorant  d’am  zad  ! 

Lenn  a ra  : 

E pep  bro  ha  dre-oll  ’n  hon  touez, 

N’ez  eus  nemet  dizunvaniez, 

Ha  kasoni  vras  ha  yenien, 

Etre  kerent,  amezeien. 

Ar  breudeur  hag  ar  c’hoarezed, 

Ar  priejou,  dizunvanet  ; 

An  tad,  ar  vamm,  ar  vugale, 

An  eil  a enep  egile. 

Harluet  eo  ar  veleien, 

Ar  roue  ’zo  kouezet  e benn  ; 

An  dizurz  ’zo  dre-oll  o ren  ; 

Peoc’h  hiviziken  evit  den  ! 

’N’em  habaskaet,  va  Doue, 

Ha  grit  d’eomp-ni  holl  trugare  ; 

Digasit  ho  Lezen  ’n  hon  touez, 

Hag  ar  peoc’h  hag  an  unvaniez  ! 

Digasit  d’eomp  hon  eskibien, 

Hor  pastored,  hor  beleien, 

D’hon  hencha  holl  d’ar  baradoz, 

Evit  ho  meuli  deiz  ha  noz. 

Erbedit,  ni  deu  d’ho  pedi, 

Evit  ho  pobl,  Gwerc’hez  Yari, 

Ha  c’houi  holl,  sent  ha  sentezed, 

Evit  ma  vefomp  selaouet, 

FANCH 

Da  ganaouen,  paotr,  a zo  eus  ar  brava.  Del,  setu  aze 
daou  wenneg  d’it  da  brena  madigou.  Kea  brema  da 
welet  e peleac’h  ema  da  zaout. 

SAÏK 

Kenavo,  tonton  Fanch,  ha  bennoz  Doue  d’eoc’h  ! 


TREDE  DIVIZ 
FANGH,  GWENOLE  HA  YANN 

GWENOLE 

Lazet  ar  roue  mat  Loiz  c’houezekved,  ar  veleien 
direbech  great  an  hu  warno  evel  war  loened  gouez  ! . . ^ 
Va  Doue  ' va  Doue  ! petra  deuimp-ni  da  veza  ? 

YAN  AR  PINIFI 

Evidon-me  n’em  eus  keuz  ebet  d’ar  roue,  d’ar  breser 
digar  ha  digalon.  Ya,  diskaret  eo  ar  pabor  diwar  e gador 
alaouret,  hag  ar  bobl,  en  amzer  da  zont,  a vezo  bleinet 
gant  tud  eus  ar  bobl  ; an  holl  a vezo  keit-ha-keit  dirak 
al  lezen,  keit-ha-keit  dirak  an  tailhou,  hag,  evel  m’eo 
dleet,  keit-ha-keit  dirak  ar  c’hargou.  Ar  bobl  a vezo 
roue  ! Frankiz  da  bep-hini  ! 

FANCH 

Sell  ! ar  glabouser  en  doa  kollet  e deod.  Hag  eo  evit 
lavaret  hevelep  sotonïou  e tigorez  brema  da  c henou  ?. . . 
Alo,  Yann,  ro  peoc’h  gant  da  stranerezou.  Diouall  ne 
deufe  Doue  d’az  skei  abalamour  d’az  kwall-gomzou  ! . . . 
Mes,  lavar  d’in,  e peleac’h  out-te  bet  o teski  koms  en 


kentog’h  mervel  ! 

doare-ze?  Biskoaz  betek-hen  n’ez  poa  savet  da  vouez  evit 
lavaret  n’oa  ket  kompez  an  traou  en  hor  bro,  hag  hizio, 
paour  keaz  den,  e kavez  abeg  e pep  giz  koz  ? . . . 

YANN 

P’eo  gwir  e fell  d’eoc’h  gouzout,  me  lavaro  d’eoc’h. 
Er  bourg  e vez  brema  alies , alies , bodadegou  tud 
yaouank  eveldon-me,  devezourien,  pe  micherourien,  an 
darn  vrasa  anezo.  Mont  ara,  kredit  ac’hanon,  mar  kirit, 
kalz  tud  da  zelaou  sitoianed  eus  Pariz  pe  leac’h-atl,  tud 
ouiziek,  a oar  lavaret  brao  an  traou,  a zesk  o gwiriou 
d’an  dud  . . . 

FANCH 

Kenkouls-all  pe  welloc’h,  zoken,  a rafent  deski  d’ezo 
o deveriou  ...  Va  Doue  ! va  Doue  ! . . . Da  beleac’h  ez 
eomp  e-giz-se  ? Ha  petra  ra  d’an  hailhoned-se  eus  Pariz 
dont  da  glask  trabaz  ouz  hor  beleien-ni  ? Peseurt  droug 
a reont  ? An  nep  ne  fell  ket  a relijion  evitan  e-unan,  a 
dle,  da  vihana,  he  lezel  gant  ar  re  a gar  anezi . . . Mar 
ne  ra  ket  a vad,  evit  droug  na  ra  ket  ken  nebeut. 

YANN 

Ar  veleien  a yoa  mall  bras  lakaat  anezo  da  veza  evel 
ar  re-all.  Ar  re-ze  a zo  tud  eveldomp,  ha  n’ouzon  ket 
perak  e reer  kement  a enor  d’ezo  ; ne  reont  netra,  ha 
koulskoude,  petra  vank  d’ezo  ? . . . 

GWENOLE 

Lavar  ’ta,  Yann,  peseurt  droug  o deus  great  ar 
veleien  d’it  ? 

YANN 

Peseurt  droug?  peseurt  droug?...  Ya  droug  a reont, 
d’in-me  ha  d’ar  re-all  ha  me  garfe  son  dizale  glaz  ar 
beleg  diveza  en  hor  bro. 


14  xentoc’h  mervel  ! 

GWENOLE 

Da  hini-te  a zono  kentoc’h,  paour  keaz  dianked.  Maro 
e vezi,  ha  da  eskern  en  douar  a vezo  kemmesket  pell  a 
vezo  gant  ar  boultren,  hag  ar  saeou  du  a yelo  bepred  a 
di  da  di,  a wele  da  wele,  da  frealzi  ar  glanvourien  geiz 
war  o zremenvan.  Dibaot  eo  c’hoaz,  a drugare  Doue,  ar 
Yreiziz  a fell  d’ezo  mervel  evel  ar  c’hi.  Keit  ha  ma  chomo 
an  Iliz  en  he  zav  e vezo  beleien,  hogen,  hervez  ar  G’hrist, 
an  Iliz  a bado  keit  hag  ar  bed.  Breiz-Izel  a gar  an  Aotrou 
Krist,  Breiz-Izel  azokristen  betekhe  gwrizien  douna,  ha 
dalc’hmat  e vezo. 

Start  eo  hor  c’halon  en  hor  c’hreiz 
Ha  startoc’1'1  ar  groaz  en  hor  Breiz. 

Ya,  paour  keaz  Yann  drubard,kaer  ez  pezo  diskrognal 
da  zent,  kaer  ez  pezo  kaout  naon  a zaeou  du,  gant  gras 
ha  nerz  an  Ao.  Doue,  m’hen  tou  ! hini  ebet  anezo  n’ez 
pezo  da  ziskolpa,  keit  da  vihana  ma  vezo  Gwenole  va 
hano,  keit  ha  ma  vezo  dek  biz  war  va  c’hrabanou  dir !... 

FANCH 

Ar  c’homzou-ze,  Gwenole,  a zo  din  eus  eur  Breton 
kalonek  eveldout ; me  a lavar  evel-  se  ive.  Kement 
Breizad  a zo  dre  ama  a zavo  dizale  evel  eur  voger  eus  o 
c’horfou  da  ober  eun  difen  beo  d’o  beleien,  ministred 
Roue  an  nenv  hag  an  douar. 

YANN 

Diouallit ! 

GWENOLE 

Diouall  te,  kentoc’h  1 

FANCH 

Kerz,  kerz  prim  eus  va  goulou ; ne  fell  mui  d’in  klevet 
hano  ac’hanout,  pez  fall  ma  ’z  out ! 


kentoc’h  mervel  ! 

yann  ( gant  eur  vouez  trenk.) 

Ya,  ya,  mont  a ran  ens  ho  koulou,  evel  ma  livirit  ken 
krak  ; hogen  bez’  ho  pezo  eus  va  c’helou,  m’hen  tou  ! ha 
dizale  zoken  marteze...  Mont  a ran,  tonton  Fanch,  ho- 
gen,  gwelet  a reot  c’hoaz  ac’hanon,  c’houi  pe  ho  pen- 
ner...,  ho  taou,  marteze...  ha  neuze  ne  lavaran  ket  ne 
deuio  ket  a geuz  deoc’h  abalamour  d’ar  c’homzou  garo  a 
stlapit  d’in  hizio  ! 

FANCH 

N’hon  deus  aon  ebet  gant  da  c’hourdrouzou.  Doue  eo 
ar  Mestr,  hag,  en  despet  d’ezo  zoken,  ar  re  fall  o c’hina 
a rank  plega  d’ezan.  Ne  gouezo  ket  eur  vleven  eus  hor 
penn  hep  e aotre.. 

GWENOLE 

Ker  e kousto  d’az  ler  mar  klaskez  ober  droug  da  unan 
ac’hanomp.  Diouali,  paotr  kez,  te  eo  az  pefe  keuz,  sur  a- 
walc’h  (Yann  a ya  diwarwel.) 

Pebeuz  inkin  fall !...  Gwelet  a rean  eur  pennad  zo  n’eo 
ket  henvel  an  traou  gant  hor  mevel...Mes,  lezomp  anezan 
da  c’hoari  e benn  diot,  ha  komzomp  a draou-all  grevu- 
soc’h... 


PEVARE  DIVIZ 
FANGH  ha  GWENOLE,  HERVE 

FANCH 

Sell ! Herve  eo  a zo  o vont  aze...  Hep  ! Herve  !...  Pe- 
naos  ez  a ar  bed  ganez  ? 

HERVE 

N’ez  a ket  kaer,  siouaz ! Va  fenn  a zo  tenval  ha  va 

c’halon  a zo  gwasket  gant  an  enkrez.  Ean  arne  eus  ar 
gwasa  a darz  war  hor  bro,  hag  hervez  ma  welan,  meur 
a hini  ac’hanomp  a vezo  kaset  da  gozeta. 

FANCH 

0 daonched  ! Mignon  paour,  koms  a rez  evel  profeded 
an  amzer  goz,  ha  piou  a c’hello  gouzout  petra  fell  d’it 
lavaret  ? Gwenole  ama  en  deus  eur  c’helou  meur  esper- 
net  gantan  evidomp.  Edo  o vont  d’hen  rei  da  anaout  pa’z 
out  digouezet.  Kendalc’h  gant  da  gaoz,  Gwenole  ; mar- 
teze  ez  pezo  an  eurvad  da  ziroufenna  tal  Herve,  hor 
mignon  mat. 

HERVE 

Lavar  ’ta,  Gwenole,  petra’c’h  eus  pe  gwelet  pe  glevet. 
Aon  am  eus  n’ez  pefe  netra  da  zeski  d’in. 

GWENOLE 

Eur  beachour  eus  va  mignoned  a zo  nevez  bet  e 
Pariz. 

FANCH 

Ac’hanta  ? 

HERVE 

Penaos  ez  a an  traou  dre  eno? 

GWENOLE 

Eur  maread  beleien,  emezan,  n’oa  ket  falvezet  ganto 
ober  al  le  da  zenti  ouz  lezennou  difeiz  ar  gouarnamant, 
a zo  bet  kroget  enno  ; ereet  int  beL  kaset  d’ar  bac’h 
hag  ac’hano  d’an  droc’herez  gouzougou,  hep  pell  dale. 
Kaset  ’zo  soudardet  dre  bevar  c’horn  ar  vro  gant  urz  da 
lakaat  touerien  e pep  parrez. 

HERVE 

Ne  c’houzanvimp  biken  eun  hevelep  sakrilaj  ! 


kentoc’h  mervel  ! 

FANCH 

Ne  raimp  kammed  evit  mont  war  o zro  ! 

GWENOLE 

Ni  a guzo  mat  hon  aotrou  person  ker  ! 

FANCH 

Ha  ne  vezo  kavet  Judaz  ebet  en  hon  touez  ! 

HERVE 

Doue  r’ho  klevo,  va  mignoned  ! . . . Mes,  petra  ’n  tan- 
foueltr  a glevan-me  du-ze  ? Nag  a drouz  ! Daoust  ha 
petra  ve  a-nevez  adarre  en  hon  bourkig  ken  sioul 
peurvuia  ? Mont  a ran  d’ar  c’hleuz  da  welet. 

FANCH 

Gwel  ’ta,  Herve,  ha  dizro  buan. 

herve,  o tizrei. 

Eur  maread  tud  o tremen  . . . Gwelet  a reot  anezo, 
mesdouet  int  erru  trezek  ama. 

GWENOLE 

Lavaret  a rean  eta  ez  a an  dispac’h  war  he  gwasa.  Ar 
Yretoned  a deu  da  heugi  gant  an  heuz  ; ar  gwad  a verv 
e gwazied  ar  G’helted.  N’eus  ken  nemet  eur  mennoz  e 
kalon  kement  Breizad  a zo,  ken  en  Arvor,  ken  en 
Argoad,  ken  er  Menez.  E kostez  Kastel-Paol  dreist  oll, 
ar  c’houerien  a zo  en  o zav  ; kemeret  o deus  fuzuliou, 
pennou-baz,  filc’hier,  evit  mont  da  heul  aotrou  Kermen- 
guy  ha  dijentiled-all.  (Trouz  tostoc’h-tosta).  En  em 
denna  a reont  dreist-oll  er  c’hoajou,  el  leac’hiou  distro  ; 
eno  eo  ive  e roont  o ursiou.  War  a leverer  o deus  betek- 
hen  dalc’het  penn,  meur  a wech,  d’ar  republikaned 
dispac’herien  a stlej  an  tan,  ar  maro  hag  an  anken  dre 
gement  leac’h  ma  tremenont.  Ar  Re-G’hlas,  a leverer,  o 

deus  spont  rak  paotred  ar  bleo-hir,  pe  paotred  ar  Galon- 
Zakr,  evel  ma  hanvont  anezo.  Lod-all  a ra  ar  Re  Wenn 
anezo,  abalamour,  kredabl,  m’o  deus  keuz  d’ar  roue 
mat  Loiz  c’houezek  ! Mat ! ema  erru  warnomp  an  dre- 
menidi...  Petra  glevan?...  Kanaouen?...  A!  yafidan- 
doulle  ! brao  eo  kana  p’ema  ar  gwad  gwerc’h  o ruilha  en 
hor  c’heariou  evel  an  dour  e gwaziou  ar  prajeier ! 


KANAOUEN 

(er  pellder,  o krenvaat  dre  ma  tosta) 

Gwallet  ganto  hor  merc’hed  koant ; lazet  mamm  ha  mab 

[ha  den  ; 

Lazet  zoken  an  dud  klanv  paour,  balamour  d’o  daouarn 

[gwenn. 

Tanet  ganto  ti  ar  beorien  ; diskaret  ar  maneriou ; 

Devet  an  ed,  devet  ar  foen,  er  parkou  hag  er  prajou. 

Troc’het  ar  gwez  el  liorzou,  ha  laket  da  ober  tan  ; 

Ken  na  vo  avalou  na  jistr,  da  nao  pe  zek  vloaz  ac’han. 
Laeret  hor  zaout,  hon  ounnered  hag  hon  ejenned,  siouaz  ; 
Ha  kasefmesk  gant  o ferc’hen,  d’ar  c’higer  d’ar  c’hea- 

[riou  bras. 

Laeret  zoken  traou  an  iliz;  pilet  zoken  hon  touriou  ; 
Straojet  zoken  ar  c’harneiiou,  ha  skignet  ar  relegou. 
Gwastet  traoniou  kaer  Breiz-Izel,  ken  drus  ha  ker  glas 

[gwechall ! 

Ken  na  glever  mui  tro-war-dro  mouez  den,  kennebeut 

[chatal. 

( Fanch , Gwenole  hag  Herve  a gendalc’h  gant  o diviz 
epad  ma  kân  ar  Re-Wenn)  : 

HERVE 

Petra  ganont  ? 

GWENOLE 

0 feiz  avat,  me  n’ouzon  ket ! n’em  eus  klevet  mat  ger 
ebet. 

HERVE 

Mar  n’eo  ket  erru  warnomp  ar  chas  gall ! 

FANCH 

Kemeromp  hon  bouc’hili ! 

GWENOLE 

Del,  Herve,  setu  ama  bouc’hal  Yann  ar  Pinifi  ! Gwella 
pez  a zo,  nen  deus  ket  sonjetkas  anezi  gantan!...  Daoust 
hag  an  inkin  fall-ze  a ve  eat  adarre  da  zealou  prezegerien 
ar  relijion  nevez  ?... 

FANCH 

N’eus  fors,  red  e vezo  deomp  beza  war  evez.  An  tru- 
bard  daonet-se  a c’helfe  noazout  ouzomp  dre  guz  ! Tos- 

taat  a ra  ar  ganaouen  ! Taolomp  eur  zell  dreist  ar  c'harz  ! 
(Mont  a reont  da  zellet). 

HERVE 

Brezoneg  a zo  ganto.  Bretoned  int  evit  doare ; rak- 
se  ’ta  n’hon  deus  ezom  ebet  da  gaout  aon  ! 

FANGH 

Petra  int  ? Da  beleac’h  ez  eont  evel-se  ? 

GWENOLE 

Bremaik  e ouezimp;  toui  rafen  int  erru  dre  ama  ! 

HERVE 

Emainnt  e kichenik  avat ! Sell  ’ta,  anaoutaran  meur  a 
hini  anezo...  Fanch  Kabioc’h,  eus  Kervilzin,  a zo  er  penn 
a-raok  gant  aotrounez  Kermoger  ha  Kervadiou...  Mes, 
setu  i ama  !...  (Ar  Re-Wenn  a erru  tre.  Ar  baotred  a yoa 
war  al  leur  a dosta  an  eil  ouz  egile,  en  tu  kleiz,  hag  a 
zelaou  ar  c’hân,  gant  ar  vouc’hal  war  o skoaz.  Ar  Re- 
Wenn,  e bragou-bras  ha  filcTiier  ganto,  a zoug  eur 
Galon-Zakr  war  o feultrin). 


PEMPED  DIVIZ 

An  hevelep  re.  — Ar  Re-Wenn 

AOTROU  KERMOGER 
Deiz  mat  d’eoc’h,  va  mignoned  ! 

FANCH 

Doue  r’ho  pennigo,  aotrou  Kermoger  ! Da  beleac’h  ez 
it  gant  an  dud-se? 

AOTROU  KERMOGER 

Fanch  kez,  ha  c’houi,  va  mignoned,  va  bugale  a 
c’hallfen  lavaret,  keit-all  ’zo  ec’h  anavezan  ac’hanoc’h, 
daoust  ha  n’ouzoc’h-hu  ket  c’hoaz  ema  an  tan  hag  ar 
gontel  oc’h  ober  reuz  bras  en  hor  bro  ? Bro-Chall,  hen- 
vel  ouz  bag  sant  Per,  en  em  wel  a-bell  amzer  dismantret 
gant  an  avelou  foll  ha  darbet  d’ezi  mont  da  netra...  Eur 
maread  tud  trevariet  o spered  a zo  deuet  da  veza  mistri 
war  ar  vro  hag  a fell  d’ezo  chench  penn  da  bep  tra. 
Nac’het  o deus  o Doue,  diskaret  ar  roue  diwar  e gador 
ha  dibennet  anezan  evel  eun  torfetour. 

FANCH 

Mantrus  eo,  aotrou  Kermoger  ! 

AOTROU  KERMOGER 

E Pariz  an  asambleou,  ar  c’hlubou  dre  ama  , henvel 
mat  ouz  korventennou  c’houezet  gantan  droug-sperejou, 
ne  c’houlennont  nemet  dismantr  ha  brezel...  Ar  vugale 
hon  eus  gwelet  oc’h  en  em  zevelhenep  o zud,  arpriejou 
dispartiet  hag  ar  venec’h  taolet  er  broiou  estren,  d’an 
harlu.  Brezel,  tan-gwall  ha  lazerez,  n’eus  ken  mui  dre- 
oll  er  rouantelez  : da  ober  pep  tra  ez  eus  frankiz,  nemet 
da  bedi  Doue  ! Madou  ar  re  vras  a werzer,  o maneriou 
a zever  ; tec’het  a rankont  eus  o bro  pe  o c’haser  d’an 
dibennerez.  Ar  roue,  e bried  hag  e c’hoar,  mezuseohen 
lavaret ! a zo  bet  muntret  e Pariz.  Gwelet  hon  eus  ar 
bastored  kaset  eus  o farreziou ; serret,  saotret  pe  gwer- 
zet  eo  hon  ilizou.  Hag  ar  veleien  n’intket  eat  d’an  harlu, 
ar  re  o deus  kavet  gwelloc’h  chom  gant  o denved  a zo 
brema  enklasket,  great  an  hu  warno  evel  war  ar  bleizi 
gouez,  ha  p’o  c’haver  e kaser  anezo  d’ar  bac’h  (l)  hag 
ac’hano  prim  d’ar  chafod  evit  beza  dibennet.  Ac’hanta, 


(4)  d’ar  prizon. 

Fanch,  ha  c’houi,  va  mignoned,  dirak  kement  a reuziou, 
a zismantrou,  a wad  skuilhet  hep  abeg,  ni  a zo  savet  ha 
stourm  a fell  deomp,  ker  e werzimp  hon  ler  d’ar  chas 
gall,  d’aoust  n’omp  ket  gwall  niverus.  Ker  e kousto  d’ezo 
ha  gwaz  a-ze  evito.  Kreski  a ray  an  niver  ac’hanomp  ; 
dont  a ra  Bretoned  davetomp  eus  pep  korn  a Vreiz ; 
hor  c’henvroiz  a zo  gwapaet,disprizet,  gwasket  ha  merze- 
riet  zoken  e kant  doare,  hor  c’henvroiz  a glev  ar  gwad 
o virvi  en  o gwazied,  ar  vez  a zav  d’o  zal,  hag  e loc’hont 
o youc’hal  : « Torr  e benn  ! » 

HERVE 

Ha  me  ive  a zo  o vont  ganeoc’h  da  zifen  hor  beleien, 
hon  ilizou,  hon  c’halvariou.  Tan  ha  kurun  ! War  va 
c’horf  ez  ay  ar  chas  divezet  abars  kregi  en  hon  beleien ! 

AOTROU  KERMOGER 

Ne  c’heden  ket  nebeutoe’h  diganez,  Herve.  Anaout  a 
ran  ac’hanout  pell  ’zo,  ha  gouzout  mat  a ran  out  bet  atao 
eur  Breton  kalonek  leun  a zoujanz  Doue. 

GWENOLE 

Ha  me  n’emaon  ket  o vont  da  jom  war  ho  lercTi.  Me  a 
vezo  eveldoc’h  soudard  an  aotrou  Doue  ! HocTi  aotre  a 
root  d’in,  n’eo  ket  ’ta,  va  zad  ? 

FANCH 

Brao  eo  mont  evel-se  da  zifen  an  Iliz  hag  ar  Vro  ! Ho- 
gen,  eun  dra  c’hrevus  eo,  va  mab  ; taol  evez  ez  pezo  tro 
meura  wech  da  veza  tizet  ganttennou  fuzul  ar  Re-CTilas 
N’out  eat  morse  eus  ar  gear  betek-hen,  yaouankik  out 
c’hoaz  ive,  ha  marteze,  aon  am  eus,  e savo  buan  keuz 
ganez ! ! ! 

GWENOLE 

Tamm  ebet,  va  zad ! Arabat  eo  d’eoc’h  beza  nec’het 
gant  an  dra-ze. 


kentôc’h  mervel  ! 


23 


FANCH 

A hend-all,  da  vamm  ha  me  a zo  o vont  war  dn  oad,  ha 
mar  marvez  er  brezel,  petra  deuimp-ni  da  veza  ? 

GWENOLE 

Doue,  va  zad  ker,  eo  atao  ar  Mestr.  An  amzer  dreme- 
net,  an  amzer  a dremen  hag  an  amzer  da  zont  a zo  etre 
e zaouarn.  N’en  em  jalomp  ket  eta  gant  ar  pez  a dle 
c’hoarvezout. 

FANCH 

Koms  a rez  evel  eur  beleg,  va  mab  ; anat  eo  ema  Spe- 
red  Doue  ennout.  Kerz  eta,  va  faotr,  ha  gra  bepred 
labour  vat.  Mar  marvez  dindan  taoliou  ar  chas  gall  e vezo 
ebat  ganen  lakaat  em  fenn  e vezi  eat  d’ar  baradoz  gant 
kurunen  ar  Verzerien. 

GWENOLE 

( a lamm  da  vriata  e dad) 

Bennoz  Doue  d’eoc’h,  va  zad,  great  hoc’h  eus  eur  mab 
eürus ! 

AOTROU  KERMOGER 

Kenavo,  va  mignoned,  ne  skuizomp  ket.ganeoc’h,  mes 
n’hellomp  ket  dale  pelloc’h.  Da  nav  heur  hanter  pe  zek 
heur  ember  e teuot  davedomp  da  goad  Tolvezeg.  Mar 
kavit  unan  pe  unan  eus  hor  zoudarded  war  hoc’h  hent  e 
vezo  goulennet  diganeoc’h  : « Piou  a zo  dre  ama  ? » hag 
e lavarot  kerkent  ger  ar  ged  : « Doue  ha  Breiz  ! War  zav ! » 

HERVE 

Doue  ha  Breiz  ! Tan  ha  kurun  ! War  zav  ! 

GWENOLE 

Kenavo  bremaïk  !... 

(Ar  zoudarded  a ya  kuit  en  eur  gana 

adarre)  : 

Ar  chas  a glevan  oc?h  harzal ! Setu  ar  zoudarded  c’hall ! 
Ter’homp  kuit  ’trezek  ar  cTioajou ! Kasomp  a-raok  hor  chatal 
Daoust  hag-hen,  paotred  Kerne,  e c’houzanvimp  dâ  viken 
E cTiouzanvimp  ar  vac’herien  a wask  al  labourerien  ? 


C’HOUEC’HVET  DIVIZ 
FANCH , GWENOLE,  HERVE. 

FANCH 

Ya  Doue  ! Va  Doue  !...  Pebeuz  darvoud  ! Ha  piou  en 
divije  kredet  e teuje  ker  prim  da  wir  komzou  hor  mignon 
Herve  ?...  Gouzout  a rean  ez  oa  red  d’hor  beleien  beva 
dindan  guz  ; ne  greden  ket  evelato  ez  oa  kement  a riskl 
evit  o buez.  Deomp,  va  mignoned,  deomp  buan  da  bour- 
chas  kement  ho  pezo  ezom  a-benn  mont  kuit  eus  ar 
gear  ! 

gwenole 

Deomp,  Herve,  da  lavaret  kenavo  d’hon  tud ! 

HERVE 

Tan  ha  kurun  ! War  a-raok  bepred,  evit  Doue  ha  Breiz! 

(Al  lien  a gouez) 


EIL  ARVEST 


An  Drubarderez 

(Eun  dachen  war  ar  meaz ) 

KENTA  DIVIZ 

YANN 

(a  deu  goustadik  dre  gleiz , Tommet  mat  d’ezan) 

A ! a ! a ! an  Dispac’h,  evit  doare,  ne  blij  ket  kalz  da 
Fanc’h  an  Ozac’h,  ken  nebeut  ha  na  ra  d’e  benner  koant. 
0 ma  ! e pedint  Doue...  hein  ! pedi  Doue?...  Alo,  da 
beleac’h  eo  eatva  zammingpenn?  Difen  azo  hiviziken,  a 
berz  an  Nasion,  da  bedi  ken  Doue  menet  Danton,  Marat 
ha  Robespier...  Ma  ! Ma  ! e pedint  Mirabo  da  gompeza  o 
spered  !...  Ne  blij  ket  an  Dispac’h  d’ezo  ?...  Ma  ! Ma  ! 0 ! 
evel  a garint !...  N’eo  ket  inti  koulskoude  a viro  outi  da 
ober  he  labour  gaér...  A ! me  ra  foutre,  me,  eus  o aliou 
ken  nebeut  nag  eus  o gourdrouzou  !...  An  nep  a zo  a-du 
hizio  gant  ar  C’houarnamant  a zo  sur  mat  eus  e vara 
hag  eus...  e benn  ; eleac'h  c’houi,  Fanch  Kouer  hag  ho 
seurt,  hoc’h  eus  da  ziouallrakan  dibennerez,  ar  benveg 
burzudus-se  a gas  dillo  da  ne^a  enebourien  al  liberte  !... 
A ! Fanch  Kouer,  lakeat  ec’h  eus  ac’hanon  er  meaz  eus 
da  di,  mes  petra  ra  ze  dm-me ? Me  a gavo  evelato,  pa 
garin,  eun  tamm  bara  gwenn  da  chaokat,  bag  ive, 
douetus  bras,  eur  banne  chigoden  da  lipat  eur  wech  an 
amzer  !...  0 Fanch  Kouer,  n’oun  tamm  ebet  nec’het 
ganez,  arabat  e ve  d’it  kredi ! Ar  Republik  unan  ha 

dirann  a zo  eur  vamm  vat,  eur  vamm  dener,  bepred  war 
evez  ne  vankfe  netra  d’he  bugale  aketus.  M’hen  tou  ! me 
a vezo  hiviziken  unan  eus  he  gwella  servicherien...  hag 
e vezin  dic’haouet  a-zoare  evit  an  taoliou  kaer  a rin... 
G’hoant  c’hoarzin  a deufe  martezed’ar  re  am  c’hlevfe  !... 
Ha  koulskoude,  me  garfe  gouzout  perak  !...  Eun  dremm 
dreuflez  am  eus  marteze?...  Mec’hieg,  ginaoueg,  klape- 
zen,  panezen,  hanoiou  kaer  bet  roet  d’in  alies  gant  va 
zad  ha  va  mamm,  gwir  eo  !...  Mes  me  avat  am  eus  kre- 
det  atao  n’oun  ket  ker  baltek-se,  hag  ez  eus  ennon  danvez 
eun  den,  ya,  mar  kavan  tro  eur  wech  bennak  d’en  em 
ziskouez  dirak  an  dud...  Ha  setu  marteze  deuet  evidon 
ar  mare-ze,  pe  aon  am  eus  me  deuio  morse  !...  Neun  pe 
veuzi,  n’hellan  ober  ken,  hag  evel  n’emaon  ket  e poan 
da  goH  va  buez,  me  a neuio  e dour  rus  an  Dispac’h  !... 
A ! la  ! la ! Gwelet  a reot,  Fanch  Kouer,  ha  te,  Gwenole 
beg  moan!...  La ! la...  goustadik ! Kemeromp  hon 
amzer!  Arabat  eo  mont  re  vuhan,  n’eo  ket  trenka  arafe 
ar  zouben  !... 

M’am  bije  bet  eun  tammig  muioc’h  a zeskadurez  oa, 
sac’h  an  dien  !...  A!  neuze  avat  evijen  bet  eurpabor!... 
Ha  piou  oar,  gant  an  amzeriou  eürus-ma  petra  vijen 
deuet  da  veza?...  Mes,  bah!  n’eus  forz,  deomp,  atao  ! 
gant  ar  pez  am  eus,  sur  oun,  me  a zavo  diwar  va 
zeil!  Ar  bobl  a zo  roue  !.  . Me  a zo  roue !...  Eur  c’hoz 
tamm  roue  distrandel,  lakaomp,  mes  roue  evelato,  hag 
hep  dale  pell  me  a ziskouezo  va  galloud... 

N’eus  ket  da  lavaret  !*Me  a vezo  mear  e Landivy, 
koustn  pe  gousto  ! An  holl  a stouo  dirazon  ; bras  ha 
bihan,  paour  ha  pinvidik,  beleg  ha  dijentil  a raio 
Aotrou  Mear  ac’hanon  ; ha  mar  fell  da  unan  bennak 
ober  re  a ardou,  me  hen  lakao  da  ober  anaoudegez  gant 
eur  benveg  hag  a zo  e vicher  krenna...  A foutre!  na  me 
zo  diot  Velkent!...  Awechou...  Setu  em  eus  aze  em 

bruched  eur  voutailhad  dour  burzudus,  hag  ec’h  ankou- 
nac’haen  !...  (Staga  ra  ar  voutailh  ouz  e bennj.  N’eo  ket 
fall  gwin  an  Nasion  !...  A ! malloz  rus  ! mar  en  divije 
bet  gwin  evel-se  da  eva  abaoue  ma  ’z  eo  dizonet,  Yann 
Binifl  a Gervastoue  ne  vije  ket  bet  plean  e gov  evel  ma  ’z 
eo  !...  Saperlotez  ! n’eo  ket  gant  yod  silet  ha  leaz  ribote 
sav  kig  ouz  an  dud  !...  An  holl  vadou  a yoa  etre  daouarn 
ar  venec’h  hâg  an  duchentilou...  Brema,  da  vihana,  e 
vezo  rannet  ar  pinvidigeziou-ze  gant  ar  sitoianed  vat 
eveldon-me...  Poent  oa,  fidamdoustig  1 lakaat  urz  e 
kement-se  ! (Eur  jachaden-all  war  ar  voutailh) . Lezomp 
brema  ar  chigoden  da  domma  va  c’halon,  ha  greomp  eur 
pennad  kousket ! (Astenn  a ra  e gorf  wav  an  douar  hag 
ec'h  harp  e benn  evit  kousket). 


EIL  DIYIZ 

YANN,  eur  G HABITEN  glas. 

AR  CHABITEN 

(o  tont  evel  pa  ne  vije  nemetan). 

Ursiou  Robespier  a zo  stris  : Red  eo,  emezan,  lakaat 
an  dourn  war  holl  veleien  ar  vro,  mar  ne  fell  ket  d’ezo 
toui.  Person  Landivy  a zo  kuzet  en  eun  toull  bennak, 
p’eo  gwir  eo  goullou  ar  presbital,  mes  e peleac’h 
ema?  Piou  hen  lavaro  d’in  ?...  Eno  eo  ema  an  dalcTi ! 
Holl  dud  ar  c’harteriou-ma  a zo  mut  evel  ar  pesked  ; pa 
vez  great  eus  ar  goulennou-ze  outo  n’ouzont  nemet 
lavaret  : « Me  c’hoar,  me  ? It  d’e  glask!...  » Ya,  gwa- 
paat  a reont  ac’hanon,  evel  pa  n’em  befe  ket  pep  galloud 
etre  va  daouarn ! . . . N'ouzont  ket,  kredabl  eo  e c'hellan-me 
lakaat  o c’hrouga  uhel  ha  berr  oc’h  blenchou  o dero  pe 

o c’has  'da  Yontroulez  da  ober  anaoudegez  gant  baskul 
ar  Gonvansion  ?...  Mes,  bezomphabask  1..  Hag  ouspenn- 
ze,  red  eo  d’in  beza  war  evez,  rak  ar  Re-Wenn  a zo  dre 
aze,  evel  kaouenned,  « o furchal  ar  c’hoajou,  » ha  ne 
garfen  ket  lezel  va  ler  ganto...  Mar  kavchen  unan  ben- 
nak  eus  ar  vro  ! Hennez  a ouiche  an  doareou  hag  a rofe 
skor  vat  d’in  da  ober  va  labour  enorus,  mes  pegen  ris- 
klus  ive  ! (Eur  roc’haden  iskis).  Peoc’h  ! tud  a zo  dre  ama 
evit  doare,  hag  e rean  va  zonjou  a vouez  uhel,  evel  eur 
ginaoueg  (Uhel).  Piou  a zo?...  Hep  1 paotr!...  plac’h!... 
tosta,  ma  vezi  gwelet ! ( Krenvoc’h ).  Piou  a zo  ? 

YANN 

(o  sevel  e benn,  hanter  zigor  e vrennikennou). 

Hein  !... 

AR  CHABITEN 

Sav  buan,  paotr,  ha  deus  ama  ma  welin  petra  out-te. 
Kauen  out  pe  ne  dout  ? 

Yann,  o sevel. 

Hein  ! kaouen  ?...  An  dra-ze  a zo  eul  labouz-noz  ! ! ! 
Mardousien  ! n’ouzon  ket  petra  en  deus  c’hoant  an  Ao- 
trou  da  lavaret?... 

AR  C’HABITEN 

N’eus  ket  ken  a aotrouien  !...  Petra ! n’ouzout  ket 
c’hoaz  an  dra-ze  ? Anat  eo  emaoc’h-hu,  Bretoned,  pell, 
pell  warlec'h  ar  G’hallaoued  ! Hanv  ac’hanon  sitoian.  Pe 
Wenn  pe  C’hlas  out?...  Lavar  dillo. 

YANN 

0 Aot...  Ho  tigarez,  mar  plij ! sitoian  eoafelle  d’inla- 
varet,  Betek-hen  noun  bet  na  gwenn  na  glas,  n’oan 
nemet  eun  troc’her  buzug,  disliv  kaer,  m’hen  tou  ! En 
amzer  da  zont  avat  e fell  d’in  beza  eun  dra  bennek  war 
an  dour ! 

AR  C’HABITEN 

Eun  dra  bennak  war  an  dour!  Ya,  sitoian,  rak  evit 
hizio,  mesdouet,  n’emaout  ket  diwar  an  dour  ! Blaz  - ar 
gwin-ardant  a zo  gant  da  alan  ! Arabat  e vije  kemeret  ne- 
met  ar  pez  a zo  dereat ! 

YANN 

Eur  wechig  n’eo  ket  atao,  sitoian. 

AR  C’HABITEN 

Alo,  ya,  mat ! lezomp  an  dra-ze  eta,  ha  komzomp  a 
draou  grevusoc’h.  Evel-se  ’ta  n’out  netra  hag  e leverez 
kaout  c’hoan  da  zont  da  veza  eun  dra  bennak  ? 

YÂNN 

Evel  ma  livirit  sitoian. 

AR  C’HABITEN 

En  em  glevet  a c’ellimp,  marteze.  Eus  peleac’h  out  ? 

YANN 

Eus  Landivy  sitoian.  Ya  zud  a zo  o chom  e Kerbasgo- 
ret,  ha  me  a yoa  mevel  e Kervastoue  betek  an  deiziou- 
ma. 

AR  0’HABITEN 

Brao  ! Brao  bras  ! Anaout  a rez  eta  doareou  an  dud 
hag  an  traou  dre  ama.  Mat,  mar  karez  dont  d’am  heul 
me  a roio  d’it  paeamant  vrao,  hep  m’ez  pefe  nemeur  a 
ziezamant. 

YANN 

0 Aot...  sitoian ! mont  d’oc’h  heul ! Lavaret  brao  a rit ; 
mes  me  n’emaon  ket  e poan  da  vont  eus  va  c’harter ; 
n’emaon  ket  muioc’h  e poan  da  lakaat  va  ler  da  ober 
siblend’ar  Re-Wenn,  va  c’henvroiz.  Nan  nan,  ama  e fell 
d’in  chom,  dindan  guz,  mar  bez  red... 

AR  C’HABITEN 

Selaou  mat  ac’hanon,  va  faotr.  N’edo  ket  em  spered 


30 


kentoc’h  mervel  ! 


lavaret  cTit  mont  eus  ar  vro-ma,  pell  ac’hano  en-deün  ; 
ama  eo  em  bezo  ezom  ac’hanout,  ha  tamm  ebet  e leac’h- 
all.  An  Dispac’h-ma  a raio  eur  vad  dispar  e kement  leac’h 
e vezo  great  d’ezi  eun  digemer  kalonek.  Ar  paour  kez 
pobl  a yoa  sammet  a bep  beac’h,  n’en  doa  tamm  frankiz, 
nag  en  e gorf  nag  en  e spered  : eur  sklavour  n’oa  ken 
etre  douarn  an  duchentiled  hag  ar  veleien.  Hogen,  setu 
m’eo  chenchet  penn  d’ar  vaz ; an  diranted  a zo  dic’hou- 
zouget  pe  eat  d’an  harlu,  hag  ar  re  a zo  c’hoaz  e kuz  dre 
ama  ne  zaleint  ket  da  goueza  etre  daouarn  an  dud  a le- 
zen  karget  gant  gouarnamant  ar  republik  dalakaat  urz 
vat  er  vro.Sell  ’ta  n’em  eus  ket  c’hoaz  sonjet  goulen  da 
hano  diganez  1 

YANN 

Yann  Binifi,  sitoian,  evit  ho  servicha. 

AR  C’HABITEN 

Ha  me  eo  ar  G’habiten  Sevola  Spartakuz  Tricotel. 

YANN 

0 la  1 la  ! ! la  ! ! ! Pebeus  hano  iskis  ! Biken  n’hellin 
miret  em  spered... 

AR  CHABITÈN 

N’ec’h  eus  ket  ezom  da  derri  da  benn  gant  an  dra-ze. 
Gra  acTianon  ar  G’habiten,  pe  ar  sitoian  Spartakuz.  Me  a 
zo  anavezet  a-walc’h.  Ac’hanta,  Yann  Binifi,  petra  ieverez 
eus  al  labour  omp  karget  da  ober  gant  ar  republik  unan 
ha  dirann? 

YANN 

Brao  ha  mat,  'sitoian  Spartakuz,  nemet  eo  eul  labour 
risklus. 

AR  C’HABITEN 

Ha  ma  vijemp  daou  ? Gwelet  a ran  ez  out  eur  paotr  a 
feson,  a spered  lemm,  evel  na  gaver  ket  nemeur  en  ho 

pro  Breiz-Izel.  G’houi  dre  ama  a zo  pell,  pell  warlec’h  ar 
re-all.  Ar  sklerijen  n’eo  ket  deuet  c’hoaz  betek  ennoc’h, 
siouaz!  ha  ne  deuio  ket  keit  ha  ma  chomo  da  genvroiz 
stag  evel-se  ouz  sae  zu  ar  beleg ! 

YANN 

A ! sitoian  ! lavaret  en  eus  e karfen  son  dizaie  glaz  an 
diveza  anezo. 

AR  C’HAB1TEN 

Hag  e raimp,  hon  daou,  hein  ! Yann  ?...  Ro  d’in  da 
zourn.  La  !...  Mar  bezez  feal  d’an  Nasion,  bez  dinec’h,  ne 
vanko  netra  d'it ! Mes,  mar  teuez  hiviziken  da  droi  kein 
deomp,  da  ziouall  ez  pezo  na  vefez  krennet...  Pardon 
ebet  evit  an  drubarded  !... 

YANN 

N’ho  pezet  ket  an  disterra  difizianz  ! 

AR  C’HABITEN 

An  hini  a yoa  diagent  person  er  barez-ma,  lavar  d’in, 
Yann,  pe  hano  en  doa. 

YANN 

An  Ao.  Guilhou,  sitoian. 

AR  C’HABlTEN 

Ac’hanta,  ar  Guilhou-ze,  petra  eo  deuet  da  veza? 

YANN 

An  dra-ze  avat,  sitoian,  n’oufen  kethen  lavaret  d’eoc’h 
dioc’htu.  Me  ne  vezen  ket  nemeur  war  e dro,  hag  ar 
baotred  na  gomzent  ket  euz  an  traou-ze  dirazon-me... Mes 
me  gred  e c’hellfed  dont  a benn  da  c’houzout. 

AR  C’HABITEN 

Red  eo  a-grenn.  Ya,  da  genta  ha  dreist  pep  tra  e ran- 
komp  lakaat  an  dourn  war  ar  person,  dre  guz,  mar  bez 

gellet,  evit  na  dennimp  ket  re  warnomp  sellou  ar  Re- 
Wenn. Arabat e ve  e teufe  ar  re-ma  d’en  em  deuler  etre  hon 
diwesker,  pe  emaomp  rostel,  rak  n’eus  ket  kalz  ac’ha- 
nomp,  ha  n’emaomp  ket  o klask  ober  anaoudegez 
ganto. 

YANN 

Me  ken  nebeut,  dreist-oll  goude  eur  seurt  labour  ! Pa 
vezo  gellet  gouzout  e peleac’h  e kuzer  ar  person,  me  ho 
kaso  davetan  dre  ar  strejou  kuzeta. 

AR  0’HABITEN 

Pa  lavaren  out  eun  den  a skiant,  ne  fazienket;  her 
gwelet  a ran,  n’em  eus  ket  skoet  e-kichen ! Gra  labour 
vat,  va  faotr,  ha  n’ez  pezo  ket  a geuz,  kred  ac’hanon. 

YANN 

Kredi  a ran  ac’hanoc’h,  sitoian  kabiten,  ha  mar  kirit, 
me  a zo  vont  dioc’htu  da  esa  gouzout  ]eun  ’dra  bennak 
diwar-benn  person  Landivy.Kerkent  ha  ma  c’hellin,  me 
a deuio  d’ho  kaout.  E peieac’h.  sitoian  ? 

AR  0’HABITEN 

E peleac’h?...  Mardousien!  n’ouzon  dare...  N’em  boa 
ket  sonjet  en  dra-ze...  Perak  n’en  em  gavfemp  ket  ama 
adarre  ?...  A1  leac’h-ma  a zo  gouez  a-walc’h,  n’eus  den 
o tarempred  anezan. 

YANN 

Kenavo  dizale,  aotrou  sitoian  Spartakuz  ! 

AR  0’HABITEN 

Kenavo,  va  mignon,  hag  arabat  e vezo  d’it  ankou- 
nac’haat  e labourez  evit  ar  Revolusion,  evit  mad  ar  bobl 
ha  silvidigez  da  vreudeur.  Ghanz  vat  d’it ! 

( Mont  a reont  pep  hini  eus  e du ). 


KENTOCH  MERVEL  ! 


33 


TREDE  DIVIZ 

GWENOLE 

(e  bragou  bras,  porpan  gwenn  gant  eur  galon-zakr, 
toh  du  ledan,  eur  fuzul  ouz  e skoaz,  a deu  dre  an  tu 
deou  o lavaret  ar  poziou-ma ) : 

Kuz  da  benn,  heol  benniget,  en  eur  welet  torfejou 
Na  dlefent,  siouaz  ! beza  great  nemet  gant  droug-sperejou. 
Kenavo,  Jezuz  ha  Mari,  dispennet  ho  taolennou, 

Ha  lakeat  d’ober  paveou  gant  ar  Re-C’las  er  e’heariou. 
Kenavo,  fons  ar  vadiziant,  e leac’h  e kavchomp  gwechall 
Nerz  evit  gouzanv  ar  maro  kent  eget  yeo  an  dud  fall, 
Kenavo,  kleier  benniget,  a gane  war  hor  pennou, 

N’ho  klevimp  mui  ouz  hor  gervel,  sul  na  gouel,  d’an  ilizou. 
N’ho  klevimp  mui  o kana  gaé ; siouaz ! divadez  ho  penn  ! 
Teuzet,  siouaz  ! gant  ar  geariz  evit  ober  gwenneien  i 

Kenavo,  va  zad,  va  mamm  garet ! Mar  teu  ar  chas  gall 
da  zilammet  war  ho  ti,  war  ho  loened,  m’ho  klevo  a- 
bell  o lavaret  a-dreuz  ho  taelou  : 

« Ma  vije  bet  va  mab  er  gear,  en  defe  va  diouallet ! » 
Mam-goz  a lavare  d’in  bremaik  : 

Deus  ’tre  diwreacTi  da  vamm-goz  ’deus  dâ  zouget,  va  bugel, 
Deus  warar  galon’deus  da  vaget,  va  mabig  paour,  kent  mervel; 
Pa  zistroi  endro  d’ar  gear  ’vin  eat  kuit  eus  ar  bed-ma  ; 

Deus  ama,  deus,  m"a?!  priatin  evit  ar  wech  diveza  ! 

Hag  em  eus  lavaret  d’ezo  holl,  a dreuz  va  daelou  : 

Tavit  va  mamm,  tavit  va  zad,  nez  in  ket  d’ho  tilezel ; 

Chom  a rin  evit  o tifen.  evit  difen  Breiz-Izel. 

Reuzeudik  bras  eo  bout  (beza)  gwanet ; bout  gwanet  n’eo  ket 

[mezus ; 

Nemet  plega  d’ar  skraberien.  evel  tud  lent  ha  kablus  ! 

Mar  deo  red  monet  d’an  emgann,  emgann  a rin  ’vit  ar  vro ; 
Mar  deo  red  mervel,  e varvin,  kuit  ha  laouen  war  eun  dro. 
’Meus  ket  aon  rak  ar  bolodou,  na  lazint  ket  va  ene  ; 

Pa  gouezo  va  c’horf  d’an  douar,  va  ene  zavo  d’an  ee  ; 

A-raok,  paotred  vat  Breiz-Izel ! entana  ra  va  c’halon ; 

Kreski  a ra  nerz  va  diwreac’h  : bevet  ar  relijion  ! 

Bevet  an  nep  a gar  e vro  ! Bevet  mabig  ar  Roue ! 

Ha  ra  ’z  ay  ar  baotred  0’hlaz  da  c’hout  hag  bez’  zo  Doue  ! 
Buez  evit  buez  ! tud  vat ; laza  pe  beza  lazet ! 

Red  ez  oa  da  Zoue  mervel  evit  gounit  war  ar  bed  ! 

Reuet  er  penn  ganeomp,  tuchentil,  gwad  roueal  demeus  ar  vro; 
Ha  Doue  a vezo  meulet  gant  kement  kristen  a zo. 

Hag  en  divez  (erfln)  e teuy  endro  e Breiz  al  lezen  wirion ; 
Kouls  ha  Doue  war  e aoter,  liag'  ar  Roue  war  e dron ; 

Hag  a neuze  traoniennou  Leon  a deuio  glas  adarre, 

Hag  ar  galon  a zigoro  gant  bleun  an  ed  hag  ar  gwe. 

Neuze  kroaz  Jezuz  hor  Zalver  a zavo  splann  war  ar  bed, 
E-hars  he  zreid  liliou  kaer  drus  gant  gwad  ar  Vretoned. 


PEVARE  DIVIZ 

GWENOLE,  HERVE 

(Herve  gwisket  evel  Gwenole  a zigouez  war  al  leuren 
pa  ema  Gwenole  oc'h  echui  e gimiad) 

GWENOLE 

A ! erru  out  ’ta,  Herve  ! 

HERVE 

Tan  ha  kurum  ! . . . Ya  Gwenole  ; enouet  out  n’eo  ket 
’ta?  Pell  oun  bet.  MacTi  oufez  pegement  a boan  am  eus 
bet  o tispartia  dioc’h  va  zud  ! Va  mamm  ne  felle  ket  d’ezi 
diskregi  diouzin,  hag  eo  bet  red  d’in  en  em  ziframma 
diouz  he  diwreac’h.  Paour  kez  mamm  ! brevet  eo  he 
cTiaion  ! N’em  bije  ket  great  kement-all  evit  n’eus  fors 
piou  ! Nemet  evit  Doue  ha  Breiz  e vijen  chomet  tost 
d’ezi. . . Ya,  Gwenole,  poan  a rea  d’in  gwelet  anezi  o 
ouela. . . haghen  anzav  a rankan  d’it,  darbet  eo  bet  d’in 
kila. . . 

GWENOLE 

N’oun  ket  souezet  ganez.  Tenn  e kaver  atao  dispartia 
dioc?h  ar  re  a garer  ar  muia  war  an  douar-ma.  Me  ive  a 
zo  bet  eur  rann-galon  evidon  kuitaat  ar  gear,  kuitaat  va 
zad,  va  mamm,  a garan  kement ! Mes,  Herve  baour, 
evit  difen  an  Iliz  hag  ar  veleien  eo  ! N’ankounac’haomp 
ket  an  dra-ze ! 

HERVE 

Ha  mar  hon  deus  kalz  da  c’houzanv,  arabat  d’eomp 
ankounac’haat  e vezo  . seul  vrasoc’h  hor  gopr  en  nen- 
vou...  Va  Doue,  roit  d’eomp  diwreac’h  ha  kalon  dir. 
Diwreac’h  dir  evit  skei  kalet  war  enebourien  hor  feiz,  ha 
kalon  dir  evit  gouzanv  hep  klemm  hag  evit  Hoc’h  enor 
kement  reuz  a zigouezo  ganeomp. . . 

GWENOLE 

Evel-se  bezet  great ! Deomp  brema,  Herve,  herra  ma 
c’hellimp,  rak  marvat  eo  n’ec’het  Aotrou  Kermoger  o 
c’hedal  ac’hanomp. 

HERVE 

Ya,  deomp  en  hano  Doue  ! . . . Tan  ha  kurun  ' . . . 
Beac’h  d’an  dispac’herien  gall  ! . . . 


PEMPED  DIVIZ 

YANN 

(a  deu  goustadik  o sellet  piz  dre-oll). 

Neus  ket  da  lavaret,  red  eo  d’in  gwelet  ar  G’habiten 
Spartakuz,  red  eo  d’in  e welet  dioc’htu.  Ta ! ta  ! ta!  n’eo 
ket  gant  konchennou  e vev  brema  an  dud  ! Brao  eo  la- 
varet  : Karit  an  Dispac’h  ! Labour  gaer  a ra  ! Roit  ho 

poan  hag  ho  puez  zoken  eviti,  mar  bez  red,  evit  he  difen 
oc’h  an  diranted  ! . . . 0 ja,  me  a gav  brao  an  dra-ze. . . 
er  re-all  !!!...  Hogen,  bravoc’h  e kavfen  kaout  eur 
gwenneg  bennak  muioc’h  em  godellou  evit  gellou  kaout 
eur  bragez  nevez  da  c’holo  va  c’hroc’hen  hag  eur  banne 
chigoden  da  eva...  (Krenv).  Spartakuz  ! Spartakuz  ! n’e- 
maout  ket  dre  aze?..  Diou  gomz  am  eus  da  lavaret 
d’it. . . diou  gomz  hepken! . . . Mes,  da  beleac’h  ez  in-me 
d’an  heur-ma  da  glask  ar  sitoian-ze?.  . . Ema,  kredabl  eo,  o 
chopinata  boutailhadou  gwin  koz,  d’am  yec’hed  ! en  eun 
hostaleri  bennak,  endra  ma  lakaanme  va  c’hroc’hen  e 
riskl  da  veza  toullet  gant  ar  Re-Wenn  . . . 


CHOUECTHVED  DIVIZ 
YANN,  AR  C’HABITEN 

YANN 

(a  wel  anezan  o tont  hag  a lavar  outan  e-unan ) 

Pa  gomzer  eus  ar  bleiz  e weler  e lost ! 

SPARTAKUZ 

Sell ! dizro  out,  Yann  ? N’out  ket  bet  pell ; n’edon  ket 
c’hoaz  war  c’hed  ac’hanaout!. ..  Mes,  sapre  dien ! ble- 
jal  a rez  evel  eur  vioc’h  kollet  ganti  he  leue  bihan  ! . . . 
N’ec’h  eus  tamm  aon  ebet  da  veza  kordennet  gant  pao- 
tred  ar  bleo  hir  ? En  liano  an  Nasion,  bez  habask  ha 
komz  izel ! . . . Mes  gwall  abret  emaout ! . . . N’ec’h  eus 
kavet  den  da  zelaou  ac’hanaout  ? Lavar  buan,  kavet  ec’h 
eus  ar  person  ? Deuet  out  marteze  da  cTioulen  harp  di- 
ganen  ? . . . Mes,  koms  ’ta  ! . . . Mut  out  brema  ? . . . 

YANN 

Ya  ha  nan,  sitoian.  Kalz  goulennou  a rez  ouzin,  ha 

n’ouzon  mui  dre  be  benn  en  em  lakaat  da  zibuna  va 
c’huden  ! Gouzout  a ran  e peleac’h  ema  ar  person.  Mes 
labour  klask  am  eus  bet,  ha  panefe  m’eo  hir  va  fri,  bi- 
ken,  nan  biken  ne  vijen  deuet  a benn  eus  va  zaol. 

SPARTAKUZ 

Pa  lavaren  d’it  out  eun  den  ! Dizale  eta  e tigasi  d’in  ar 
sitoian  person  goulennet  gant  kement  a diz  gantpennou 
bras  ar  vro  ! 

YANN 

Goustadik,  sitoian. 

spartakuz  ( souezet  bras) 

Penaos,  goustadik  ? . . . Roet  ec’h  eus  da  c’her  ! . . . 

YANN 

Ha  te,  sitoian , petra  ec’h  eus  te  roet  d’in-nie  ? Promesaou 
kaer  ha  netra  ken  ! . . . Me  garfe  kaout  eun  dra  bennak  e 
gwirionez,  a c’hellfen  gwelet,  haga  zousafe  d’in  va  buez. 
Talvezout  a ra  ar  boan,  mechanz  ! 

SPARTAKUZ 

Alo,  lavar  dioc’htu  ec’h  eus  c’hoant  da  gaout  arc’hant. 

YANN 

Ar  wirionez  eo  sitoian. 

SPARTAKUZ 

( a glask  en  e tfhodellou  don) 

Del,  va  faotr,  setu  aze  eur  yalc  ’hadig  arc’hant,  p’eo 
gwir  n’eo  ket  birvidikocTi  da  garantez  evit  an  Dispac’h, 
hag  e ranker  paea  ac’hanout . . . 

YANN 

Te  labour  evit  netra  ? 

SPARTAKUZ 

. . . Ar  Republik  n’eoket  prinvidik,  ha  ni,  he  bugale, 

n’hon  deus  ket  a aour  da  gloza  gant  arbal...  Hivizi- 
ken,  da  vihana,  n’ez  pezo  mui  digarez  ebet  evit  chom 
hep  ober  ar  pez  a c’houlenner  diganez. . . 

YANN 

Bennoz  Doue.  . . Mersi,  sitoian ! Hag  a benn  pegoulz  e 
fell  d’it  kaout  da  berson  ? 

ar  g’habiten  (dichek) 

Hanter-noz  ! Da  hanter-noz,  hep  mank,  e vezi  e kroaz 
ar  vengleuz.  N’ec’h  eus  ket  bet  fizianz  ennoun  evel  em 
eus  ennout...  Peurvuia  ne  vez  paeet  al  labour  nemet  pa 
vez  echu...  Diouall  avat,  paotr,  da  zeveni  da  c’her  pe  em 
bezo  dagroc’hen  da  oberbouteier  ler  d’am  zoudarded !... 

YANN 

Bez  dinecli,  kabiten  !...  Da  hanter-noz  e vezin  er 
c’hroaz-hent  gant  ar  beleg,  pe  e kollin  va  hano  ! 

AR  C’HABITEN 

Kea  eta. 

YANN 

Kenavo  dizale  (Mont  a ra). 


SEIZVED  DIVIZ 

AR  C’HABITEN 

(o  kas  e zourn  d'e  dal). 

N’ouzon  ket  perak  em  eus  aon...  Eun  dra  bennak  a 
lavar  d’in  e ray  ar  c’hoz  koueriad-se  eun  dro  fall  d’in, 
pe  ez  a da  dremen  eur  gwall  darvoud  dre  ama.  . Neus 
fors  petra  zigouezo,  bezomp  war  zav  ha  digoromp  hon 
daoulagad. 

Âl  lien  a gouez. 


TREDE  ARVEST 

Maro  o tifenn  ar  Groaz 


( An  darvoud  a dremen  en  eur  c’hroaz-hent , gant  eur 
groaz  koad  en  dourn  deou. 


KENTA  DWIZ 

YANN  BINIFI ; i 
VIKTOR  \ 

NELSON ) S0U^ar^e^  c'hlas; 
AN  AO.  PERSON,  chadennet. 
YANN 


Chomit  a zav,  paotred,  ama  eo  ez  eus  lavaret  d’in 
gedal  ar  C’habiten  Spartakuz.  Tost  eo  da  hanter-noz ; rak- 
se  ne  gredan  ket  hon  defe  da  cTiedal  pell  bras  ! Arabat  e 
vefe  ken  nebeut...  Ar  gaouenned  o welet  eo  tec’het  o 
ferson  diganto  a ziskrabfe  hag  a lakafe  buan  o boutou 
en  o godellou,  evit  diredek  davedomp.  Viktor,  ha  te, 
Nelson,  dalc’hit  mat  ho  taou  d’an  hini  a oe  person  e 
Landivy  gwechall... 

AN  AO.  PERSON 

Petra,  Yann,  evel-se  eo  e komzez  eus  pastor  da  bar- 
rez  ?...  Me  eo  am  eus  badezet  ac’hanout;  me  eo  am  eus 
great  d’it  ober  da  Bask  kenta...  Ha  pet  gwech  n’out  ketbet 
pardonet  ganen  en  bano  Doue  ! Ankounac’heat  ec’h 
eus  kement  am  eus  great  d’az  tud  pa  gouezas  warlene  ar 
c’hlenved  war  dud  ar  barrez?  Hag  o werzaacTianon  d’am 
enebourien  ha  da  enebourien  va  Doue  eo  e tiskouezez  da 
anaoudegez  vat  ? 

YANN 

Ne  dalv  ket  d’it  ober  sermoniou  d’eomp. . . Pell  a-walc’h 
omp  bet  dindan  galloud  ar  saeou  du  hagan  duchentilou. 
Ne  raio  ket  droug  d'eomp  brema  kaout  eun  tammig 
frankizha  sklerijen.  Dalc’hit  mat  d’ezan,  paotred  ; arabat 
e ve  d’eoc’h  diskregi  dioutan. 

AN  AO . PERSON 

Judaz  a lavare  ar  memes  tra  d’ar  zoudarded  a yoa 
deuet  gantan  da  gemeret  Jezuz...  Bennoz  d’eoc’h,  va 
Zalver,  da  ober  d’in  beza  ken  henvel  ouzoc’h  !...  Va 
Zad , va  Zad,  pardonit  d’ezo,  rak  n’ouzont  ket  petra 
reont  !... 

VIKTOR 

Goulen  ive  pardon  digantan,  kement  ha  p’emaout,  evit 
an  holl  dorfejou  ec’h  eus  great  e kuz... 

AN  AO.  PERSON 

! ! ! 

NELSON 

N’ec’h  eus  netra  da  respont  d’eun  hevelep  rebech  ? 
Grevus  a-walc’h  eo  koulskoude  !... 

AN  AO.  PERSON 

Morse  n’em  eus  great  torfed  ebet  nag  e kuz  nag  a- 
wel,  nag  hor  c’henvreudeur  ken  nebeut.  Evel  eus  Hor 
Zalver  e c’heller  lavaret  diwar-benn  pep  beleg  : Treme- 
net  eo  oc’h  ober  ar  vad  ! Lezit  ac’hanon  d’a  c’houlen  di- 
ganeoc’h  evit  pehini  eus  va  madoberou  e fell  deoc’h  va 
lakaat  d’ar  maro... 

VIKTOR 

Daoust  ha  mat  a rez  ive  o roi  harp  da  enebourien  ar 
Yro  ? 

AN  AO . PERSON 

Ne  rean  nemet  difen  gwiriou  an  Iliz  breset  dizamant 
gant  ho  mistri. 

YaNN 

Mat  eo  !...  Mat  eo  !...  Peoc’h,mar  plij ! N’omp  ket  kar- 
get  da  varn  ac’hanout.  Varc’hoaz,  e Montroulez,  an  dud 
a lezen  a welo  petra  zo  da  damall  d’it.  Ne  don  ket  nec’- 
het  gant  au  dra-ze...  Gwelloc’h  em  bije  kavet  gwelet  ama 
brema  ar  C’habiten  Spartakuz ! Hanter-noz  eo,  hag  ous- 
penn,  hag  hano  ebet  anezan  c’hoaz!  (Youc’haden  skiltrus 
ar  gaouen). 

AN  AO.  PERSON 

Dan  heur-ma  eo  ive  e oe  lakeat  Jezuz  etre  douarn  e 
vourrevien  ! (Hou ! hou ! hou!...  tostoc’h  brema). 

NEJ.SON 

Ro  peoc’h,  personig,  pe  bremaik  e vezo  stoufet  da 
c’hinou  d’it ! 

YANN 

Erru  ar  gaouenned ! Klevit ! Daonet  omp!...  War 
evez ! . . 


EIL  DIVIZ 

Ar  Re-Wenn  hag  Re  G hlas 

AO.  KERMOGER 

(o  tigouezout  gant  pemp  pe  tfhouetih  Breton). 

Kavet  eo  an  Ao.  Person,  paotred  ! Beac’h  d’ar  chas 
glas ! 

(An  tri  glas  a dosta  ouz  an  Ao.  Person  da  ober  kelc’h 
d’ezan.  Ar  Re-Wenn  a deu  d’ezo  hep  marc’hata^ 

YANN 

(kerhent  ha  ma  wel  ar  Re-Wenn  o tont). 

A ! Spartakuz  ! Spartakuz ! e peleac’h  e chomez? 

HERVE 

(o  vont  war-eün  da  Yann) 

Tan  ha  kurun  !...  Maro  d’an  trubard!...  Dar  maro, 
pez  vil !...  ( Skei  a ra  eur  mestaol  gant  Yann ).  Kea,  dia- 
oul  m’hen  argas ! da  gaout  Judas,  da  vreur  hena  (Yann 
a gouez  d’an  douar  maro  mik). 

EUR  BREIZAD 

Maro  d’an  touseged  glas,  muntrerien  gris  hor  gwra- 
gez  hag  hor  beleien  ! 

viktor 

Lezit  va  buez  ganen  ! 

NELSON 

Ha  ganen-me ! 

' AO.  KERMOGER 

A ! Ao.  Person  ! nag  a aon  hon  deus-ni  bet  evidoc’h  ! 
Setu  cTioui  dieubet  adarre,  a drugare  Doue ! Diouallit 
hiviziken  ! 

AN  AO.  PERSON 

Diouall  rak  petra  ? Ya  dlead  da  genta  ha  dreist  pep 
tra  ! Ar  pastor  mat  a ro  e vuez  evit  e zenved  ! 

AO.  KERMOGER 

Ya,  lezel  a rin  ho  puez  ganeoc’h,  chas  gall,  breserien 
daonet  hor  bro  !...  Hogen  donta  reot  d’hon  heut,  d’eomp 
oc’h  (D’e  dud).  Alo,  paotred,  deomp  ac’han ; da  ober 
petra  e chompfemp  ama  ?...  Da  c’hedal  Spartakuz  hag 
e gompagnunez  ? FurocTi  eo  d’eomp  tec’het ! 

(Mont  a reont  holl , nemet  Gwenole). 

TREDE  DIVIZ 


gwenole,  e-unan 


Va  Doue ! Va  Doue!...  Truez  outan  ! Pardonit  d’e- 
zan  !...  (Stoui  a ra  da  welet  hag  hen  e lamm  c’hoaz  ar 
galon  e kreiz  Yann).  Ma  vije  c’hoaz  eun  tammig  buez 
ennan!...  Marteze  e c’hellfe  dont  adarre  war  an  hent 
mat!...  Maro  eo,  siouaz  ! en  e becTied...  evel  Judaz  !... 
Yann,  Yann  gez ! Plijadur  em  bije  bet  o roi  d’it  eun 
tamm  skoazel,daoustd’an  droug  ec’heus  great  d’eomp!... 
Jezuz  a c'hourc’hemenn  pardonni...  N’em  eus  ket  a ga- 
souni  ouzit,  ouz  da  dorfejou  eo  !... 

Ne  ran  ket  mat  marteze  o chom  da  droidellat  dre 
ama  !...  Piou  c’hoar  ? Ar  Re-C’hlas  a c’hell  digouezout 
pa  vezin  an  nebeuta  war-c’hed  anezo  !...  Hag  ouspenn- 
ze,  p’eo  gwir  eo  maro,  petra  rin-me  d’ezan  ? ( Tenna  ra  e 
vouchouer  eus  e tfhodel,  hag  e led  anezan  war  benn 
Yann.  — Goude  ez  a kuit). 


Meur  a zoudard  glas  ouspenn. 
AR  C’HABITEN 
Ar  Republik  da  viken  ! 

AR  RE  C’HLAS 
Ar  Republik  da  viken  ! 


PEVARE  DIVIZ 


AR  C’HABITEN  SPARTAKUZ  ; 


soudarded  c'hlas. 

AR  C’Habiten.  o sellet  er  c’hostez. 

Sell,  sell ! eul  lapouz  o nijal  ac’halen  ! Kean  buan 
’ta,  Karakaz,  kea  da  welet  petra  eo... 


Mont  a ra. 


PEMPED  DIVIZ 

An  hevelep  tud,  nemet  Karakaz. 

AR  C’HABITEN 

Me  gave  d’in  edon  o vont  da  gaout  va  mevel  Yann 
ama,r_ha  padal  e ran  d’eul  labouz  sevel  diwar  eneiz  !!!... 
0 ! 0 ! petra  eo  an  dra-ze?...  0’houez  fall  a zo  !...  Ha 
yann  n’ema  ket ! ( Sellet  a ra  a bep  tu ).  A!  setu  ama  eun 
den  astennet !...  Yann  eo,  kredabl,  greattro  wenn  gan- 
tan,  hag  en  em  roet  da  ober  eur  c’housk  da  c’hedal 
ac’hanon  !...  Yann  !...  Yann  ! Grik  ebet?  Maro  out?... 
Gwelomp ! ( Stoui  a ra  da  zellet,hag  e tilamm  ar  mou- 
chouar).  Maro  !...  Yen  sklas  eo  ! ! ! ..  A ! Gwelet  a ran 
brema  petra  rea  va  labouz  dre  ama  ! N’eo  ket  red  evit  se 
besa  bet  e Montroulez  o teski  beza  diviner  i Ar  Breizad 
gwenn-ze  eo  a zo  deuet  da  zieubi  ar  person,  ha  goude 
eo  en  em  lakeat  da  skei  war  ar  reuzeudik-ma,  betek 
m’hen  deus  lazet  anezan  !...  Mes  koulskoude,  daou  zou- 
zoudard  a yoa  gantan  !...  Petra  int  deuet  da  veza?... 
Nan,  tan  foeltr  ! n’eo  ketker  sklearhama  kave  d’in !... 

C^HOUEC^HVED  DIVIZ 

An  hevelep  tud.  — Karakaz  ha  Gwenole 

( o tont  dre  gleiz). 

( Lachèvre  a ya  dioc'htu  d'en  em  lakaat  en  tu-all 
da  Wenole). 

AR  CHABlTEN 
(o  kenderc’hel  gant  e gaoz). 

Bremaik  ni  welo.,.  Salud  d’it,  Chouan  daonet ! Te  eo 
hep  mar  an  hini  en  deus  lazet  an  den-na  ? 

GWENOLE 

Ouzin-me  eo  e komzit  ? 

AR  CHABITEN 

Hep  mar!  Ouz  piou  all  e vefe  ken?...  Respont  prim 
ha  lez  an  hardou-ze  ! 

GWENOLE 

N’em  eus  lazet  den,  nag  hennez,  nag  hini-all  ebet ! 
AR  CHABITEN 

Lavar  d’in  neuze  ’ta  petra  reez  dre  ama... 

GWENOLE 

Petra  rean  dre  ama  ?...  E feiz,  c’hoanteet  em  boa  gou- 
zout  pe  ez  oa  maro  an  den-ze,  pe  n’oa  ket  ! 

AR  CHABITEN 

Evit  e beurgas  mar  n’oa  ket  eat  c’hoaz  ? 

GWENOLE 

Tamm  ebet ! pell  ac’hano  !...  Evit  roi  dourn  d’ezan 
da  zevel  oa  ! 

AR  C’HABITEN 

It  da  gredi  ar  seurt-se  !...  Lavar  d’in  piou  eo  en  deus 
lazet  anezan,  mar  n’eo  ket  te  an  hini  eo. 

GWENOLE 


AR  0’HABITEN 

A ! ne  fell  ket  d’it  lavaret  ?...  Edos  ganto,  ha  ne  fell 
ketd’it  o gwerza  !...  Mat  a rez  !...  Mes  al  lezen  a zo 
stris  war  gement-ma.  Pep  den  paket  o stourm  ouz  e vro 
a dle  beza  lakeat  d’ar  maro  er  peder  heur  warnugent. 
Evel-se  ’ta,  kablus  pe  didamall  eus  maro  an  den-ma,  te 
a baeo  evit  da  genvroiz  : gwaz  a-ze  evidout  ! 

LACHÈVRE 

(da  Wenole  e pleg  e skouarn). 

Goulen  trugarez  digant  ar  c’habiten  ! 

GWENOLE 

Me  goulen  truez  digant  enebour  va  Doue,  va  Feiz  ha 
va  Bro-Breiz  ?.  . Nan,  teir  gwech  nan  ! Biken  ! Biken  ! 

AR  CHABITEN 

Mat  eo  !...  Mat  eo  !...  N’oun  ket  douget  ken  nebeut 
da  gaout  truez  ouz  enebourien  an  Dispac’h  glorius  ! 
Great  e vezo  d’it  da  stal  dizale,  paotr  brao  ! Da  ler  a 
zamanto  !... 

PIEDEBIC 

Sitoian  Kabiten,  eur  mennoz  a deu  d’in.  Gwelet  a 
ran  eur  groaz  aze,  evel  a zo  kement  anezo  e Breiz-Izel. 
N’ankounac’hait  ket  ez  eus  roet  urz  d’eomp  d’o  dis- 
kara,  abalamour  ma  ’z  int  aroueziou  ar  sklavaj  er  vro 
gez-ma  chomet  a-bez  betek-hen  dindan  holl-c’hallou- 
degezlliz  Rom... 

AR  C’HABITEN 

Ac’hanta,  Piedebic,  lavar  buan  da  vennoz. 

PIEDEBIC 

Goulen  a ran  ma  vezo  lezet  e vuez  digant  an  den 
yaouank-ma... 

an  holl  (souezet  bras). 

0 Hï 

PIEDEBIC 

Lezit  ac’hanon  da  echui  va  lavar  !...  gant  ma  teuy 
da  ziskara  dioc’htu  ar  groaz-ma  dirak  hon  daoulagad  ! 

an  holl  (gant  levenez). 

A ! ! ! • 

AR  CHABITEN 

Red  oa  beza  eveldout  Piedebic  evit  kaout  an  dra-ze  ! 

Da  vennoz  a zo  din  eus  eur  zoudard  republikan  ! 

Ni  paotred  an  amzeriou  nevez,  n’emaomp  ket  o klask 
tro  da  denna  o buez  digant  an  dud,  pell  ac’hano  ! 
Gwelloc’h  e kavomp  gwelet  anezo  o tilezel  a galon  vat  o 
follenteziou,  o diskianterezou...  Roi  a reomp  hon 
foan  hag  hon  amzer  evit  ma  teuio  hor  c’henvroiz  da 
zilezel  o c’hredennou  sot  ha  ma  tigorint  pelloc’h  o spe- 
red  da  gredi  ar  pez  a garint  ...  Rak-se,  paotr  yaouank, 
en  em  zavet  enep  da  Yro  hag  a dlie  beza  lazet  varc’hoaz 
a dennou  fuzul,  mar  karez  e kavi  ar  frankiz  da  vale, 
mar  karez  e weli  adarre  da  dad,  da  vamm,  da  vreudeur, 
dazous  ! 

GWENOLE 

Ha  petra  'm  eus  da  ober  evit  an  dra-ze  ? 

AR  0’HABITEN 

Nebeut  a-walc’h  a dra  : diskara  ar  groaz-se  a zo  aze. 

gwenole 

Roit  d'in  eur  vouc’hal  ! 

AR  C’HABITEN 

Frankiz  d’ezan  ! 

KARAKAZ 

Brao  ! Brao  ! 

AN  HOLL 

Brao  ! Brao  ! 

gwenole  ( a gerz  cTar  groaz). 

( E vreac’h  gleiz  a ra  an  dro  da  droad  ar  groaz,  eur 
vouc’hal  en  e zourn  deou , troet  ouz  ar  Re-C’hlas)  : 

Mar  touchit  ouz  ar  groaz-ma , me  zo  prest  d’he  difen  ; 

Nep  a zailho  warnezi  a vo  faoutet  e benn  !... 

EUR  ZOUDARD  GLAS 

Goustat ! Goustat  ! Kaouen  !...  Koueza  raio  da  lorc’h 
-abarz  nemeur  ! 

UNAN-ALL 

N’eo  ket  te  evelato  a deuio  a-benn  eus  tud  kalet 
eveldomp-ni  ! 

eun  trede  ( gant  faê). 

Sec’h  da  fri,  prenvig  douar  ! a-raok  dont  d’ober  gwap 
ac’hanomp  ! 

gwenole 

Tostait  brema,  chas  gall,  tostait  ’ta,  boued  an  ifern  ! 

KARAKAZ 

N’am  eus  aon  ebet  razout  ! ( Mont  a ra  d’ezan...  Eur 
c 'hrogadig.  Karakaz,  trec’het , a gouez  d’an  douar). 

GWENOLE 

Setu  kaset  unan  da  gaout  e dad  Lusifer  ! Da  biou  eo 
an  dro  ? 

PIEDEBIC 

Eur  vez  e ve  d’eomp  beza  trec’het  gant  eur  seurt  pa- 
nezen  ! (Mont  a ra  ive  da  esa  trec’hi  war  ar  Breton  kalo- 
nek.  — A benn  eur  pennadig  e kouez  d'an  douar  en  eur 
huanadi.  Mes  Gwenole  a deu  e vreac'h  da  skouiza  gant  ar 
vouc’hal;  red  mat  eo  d’ezan  dishouiza. 

AR  C’HABITEN 

Diskar,  diskar  buan  ar  groaz  ! 

GWENOLE 

Nan,  nan,  klevit  mat,  biken  eur  seurt  torfed  ne  rin, 

Kant  gwech  ha  mil  gwech  mervel  a zo  gwelloc’h  ganin. 
Ama,  ô Kroaz  venniget,  e-harz  ho  treid  santel, 

Evit  Jezuz,  va  Zalver,  me  zo  prest  da  vervel ! 

RICHARD 

(hep  lavaret  ger,  a gerz  da  Wenole  hag  zank  e gleze  e 
kalon  ar  Breizad.  Disken  a ra  kerkent  en  eur  lavaret)  : 
Ema  great  e stal  d’ezan  ! 

AN  HOLL 

Brao  ! Brao  ! Richard  !... 

GWENOLE 
(o  stoui  e benn). 

Jezuz  !...  Mari !...  ( e vreac’h  a jom  stag  ouz  ar  groaz). 

( Youc’haden  ar  gaouen ; Youc’hadenou- 
alloc’h  ober  hekleo  d’ezi). 

AR  C’HABITEN 

Klevit ! ema  erru  ar  Ghouanted  ! Arabat  e ve  dezo 
kaout  ac’hanomp  dre  ama  ! Dre  ar  c’hreiz-de  e teuont, 
kredabl  eo,  deomp  war-zu  ar  vourc’h.  Ghachit  ho  tiwes- 
ker  ganeoc’h,  paotred ! ( Mont  a reont  holl  dre  an  tu  deou. 
— Youc'haden  ar  gaouen)  hekleo  adarre). 

SEIZVED  DIVIZ 

Ao.  Kermoger  hag  ar  Re-Wenn. 

AO.  KERMOGHR 
(o  tont  da  genta ) 

Petra  welan,  va  zud  kez?...  Gwenole  o tiwada!  Allaz  ! 
Allaz  !...  Re  zivezat !...  Great  eo  ganto  an.torfed  heuzus  ! 
Mont  a ra  betek  Gwenole ).  Paour  kez  merzer  !...  A ! 
gwelet  a ran  petra  zo  c’hoarvezet !...  Posubl  e ve  ? Ar 
chas  gall  o deus  eseet  en  em  gemmeret  ouz  ar  groaz, 
ha  Gwenole  e-unan  ouz  kement-all  a dud  en  deus 
dalc’het  penn  d’ezo...  Sellit  aze  an  daou  zispac’her  ledet 
gantan  d’an  douar  ! A ! ma  vijemp  digouezet  eun  tam- 
mig  abretoc’h  ne  vije  ket  c’hoarvezet  kement-all !... 

(Gwenole  a zigor  e zaoulagad  goustadik , hag  a ra  eur 
zell  nec'het  en  dro  d'ezan.  — E benn  a gouez  adarre, 
hag , e keit-se  ar  Re-Wenn  a zigouez  hag  a ra  an  dro 
dyezan.  Gwenole  a zav  goustadik  e benn  adarre). 

AO.  KERMOGER 

N’eo  ket  maro  !...  N’eo  ket  maro  !... 

GWENOLE 

(o  kas  e zourn  d’e  dal). 

Petra  zo  c’hoarvezet  ?...  Va  Doue  !...  va  Doue  !... 
ao.  kermger,  (Ga  eur  Gwenn ) 

Kerz  buan  da  vit  eur  banne  dour  fresk  ! 

gwenole,  (o  sevel  e zaoulagad). 

0 ! ar  moueziou-ze  !...  0 anaout  a ran  !...  Va  mignou- 
ned  int...  ( Soubla  ra  e benn  oc’h  huanadi,  ha  prest  goude 


kentog’h  mervel  ! 


51 


e ra  adarre  eur  zell  war  ar  Re-Wenn).  An  Ao.  Person  !... 
Bennoz  d’eoc’h,  o va  Doue!...  Brema  da  vihana  me  a 
varvo  laouen...  gant  bennoz  ar  beleg  !... 

ar  chouan  ( a deu  gantdour ). 

Setu  ama  dour  fresk,  Ao.  Kermoger  ! 

AO.  KERMOGER 
(o  walc'hi  penn  ar  merzer ) 

Ne  varvi  ket  c’hoaz,  Gwenole,  ni  raio  ker  brao 
d’it  ma  c’helli  kemeret  adarre  da  vouc’hal  a-benn  eun 
nebeut  deiziou  ama.  Satordallik ! ni  hon  deus  ezom 
sikour  vat  evit  derc’hel  penn  d’ar  chas  glas  ! Alo  ! alo  ! 
Gwenole,  va  faotr,  red  eo  kemeret  kalon  !... 

gwenole  ( oc’h  anaout  edad  aerru  dirazan). 

0 va  zad  !...  Mervel  a ran,  her  gwellet  a rit,  mes  mer- 
vel  a ran  laouen...  Great  em  eus  va  deverpenn  da  benn. 
...  Difennet  em  eus  va  bro  ha  va  Doue,  rak  mervel  a ran 
evit  beza  nac’het  diskara  ar  groaz-ma...  Deuit,  ma  roin 
d’eoc’h  ar  pok  diveza  !... 

an  tad  (a  lamm  gant  e vab). 

Va  mab  paour  !...  E pe  stad  e kavan  ac’hanout  ! 

AN  AO.  PERSON 

Fizians  hon  deus  d’her  savetei  pa’z  eus  c’hoaz  eun  elfen 
buez  ennan !... 

AN  TAD 

0 va  mab  !...  Va  mab  !... 

GWENOLE 

Kasit,  va  zad,  va  fok  diveza  d’am  mamm  vat...  Kare^ 
em  bije  gwelet  anezi  a-raok  mervel...  Na  ouelit  ket,  va 
zad...  Lavaretho  peus  d’in  er  mintin-ma  : « Ma  varvez 
dindan  taoliou  ar  Re-G’hlas  e vezin  frealzet  o sonjal  em 
eus  eur  mab  merzer  en  nenv  o pedi  evidon  i « ...  N*oc’h 

ankounac’hain  ket...  na  c’houi,  na  va  mamm...  hag  eun 
deiz,  dizale,  ni  a vezo  unanet  da  viken !...  Mervel  a 
ran  !...  mes  ar  groaz  a zo  en  he  zav  !...  Ao.  Person,  ho 
pennoz,  mar  plij  !...  Eun  absolven  ziveza,  en  han’ 
Doue  !...  ( An  Ao.  Person  a dosta,  hag  a ra  sin  ar  groaz 
goustadik  war  Gwenole). 

AN  AO.  PERSON 

It  e peoc’h,  ene  kristen,  da  welet  ar  Jezuz  hoc’h  eus 
difennet  gant  kement  a galon  !... 

gwenole,  (o  tremen ) 

Bennoz  Doue  !...  Brema  e c’hellan  mervel !...  Kenavo. 
Ao.  Person  !...  Kenavo,  va  zad  ker...  Kenavo  va  mi- 
gnoned  !...  Kenavo  ar  Baradoz!...  (An  tad  a ziroll  da 
ouela  dourek  Gwenole  a zoubl  e benn,  maro ). 

AN  AO.  PERSON 

Maro  eo  ar  Merzer ! (An  holl  a lamm  o zokeier).  Tru- 
garekaomp  Doue,  Breudeur  ker,  da  veza  roet  d’eomp  eun 
difenner  muioc’h  en  nenvou  !...  Maro  o tifen  argroaz!... 
Ha  gellout  a raffed  kaout  kareoc’h  maro?...  Ao.  Kermo- 
ger,  petra  raimp-ni  eus  ar  c’horf  santel-ma  ? 

AO  KERMOGER 

Petra  livirit  ober,  Ao.  Person  ? 

AN  AO.  PeRSON 

Me  gav  d’in  e vije  mat  douara  anezan  ama  zoken,  e- 
harz  hag  e skeud  ar  groaz  eo  maro  eviti.  N’hellomp  ket 
ober  kareoc’h.  Petra  livirit,  va  mignoned  ? 

Pep  hini  a lavar  e c'her 

Mat !...  Brao  !...  Ya  da,  Ao.  Person !...  Enor  d’ezan  !... 
Tan  ha  kurun  !...  Beac’h  d’ar  vuntrerien  ! 

AN  AO. PERSON 

Tavit!  Tavit  ! va  mignoned  !...  N’eo  ket  d’eomp-ni  eo 
venji!...  Ar  venjans  a zo  da  Zoue!...  An  tammou  traou 
glap-ma  eo,  petra  raimp-ni  diouto  ? 

unan,  n’eus  fors  piou. 

0 lezel  davezapreiz  ar  brini  hag  ar  bleizi,  na  petra’ta! 
AN  AO.  PERSON 

N’hellomp  ket  ober  ze,  va  bugale  ; ar  garantez  kristen 
a cTiourcTiemenn  deomp  bezia  anezo  ive. 

AO.  KERMOGER 

0 mat ! lakaat  anezo  dre  aze  en  eur  park  bennak  ! 

AN  AO.  PERSON 

Evel-se  eo  e raimp.  Ha  brema,  ken  a raimp  al  lidou 
santel,  reketomp  peoc’h  d’an  Anaon  : Requiescant  in 
pace  ! 

AN  HOLL 

Amen . 

(Al  lien  a gouez). 


I 


kentoc’h  mervel  ! 


5't 


Taolen  da  echui 


Eur  groaz  e goueled  al  leuren-c'hoari.  — Gwenole  en 
e zav , a zo  e wreac'h  gleiz  oc’h  ober  an  dro  d’ar  groaz,  e 
wreac’h  zeou  a zalc’h  krog  en  eur  vouc'hal.  Diskabel  eo. 
ArVreioned-allazo  renket  en  daoudu.  Pa  lakaer  dazevi 
goulou  « Bengale  »,  eur  strollad  kanerien  a c’heller  ku- 
zat  e riboullou  al  leuren-c'hoari,  pe  dirak,  a gan  an  daou 
boz-ma  : 

POZ  KENTA  (war  don  : Nous  voulons  Dieu) 

Nif  ’vel  gtvechall  soudarded  ar  groaz, 

Ni,  Breiziz,  laromp  war  eun  dro  : 

Ni  zo  da  Zoue  hizio,  warc'hoaz , 

Hag  er  vuez , hag  er  maro  ! 

DISKAN 

Klevit,  Mari,  Mamm  Doue, 

Peden  ar  bobl  kristen  : 

Doue  c'houlomp , Doue  da  Rou 
Doue  gant  e gomz  da  lezen 

EIL  POZ 

Ya,  kent  'vit  koll  Doue , hon  ferchen, 

Ni  a rofe  hon  holl  vadou ; 

Ni  skuilhfe  hor  gwad  ivar  an  dachen, 

Hag  a varvfe  ’ vel  hon  zadou  t 

(Diskan) 

KLAODA  ’R  PRAT, 

« Pluenzir  ». 


diou  wech. 

KANAOUENNOU  KLAODA  ’R  PRAT 

©vit  ar  vugale  bag  ar  yaouankiz 


NETRA  N A DALV  VA  BREIZ 


Yea  ha  buhan. 

Hag  anaout  a rit  eur  vro  henvel  ouz  Breiz-Izel, 
Diazezet  war  ar  roc’h,  leun  a zero  uhel  ? 

Ar  c’hantvejou  koumoulus,  ’vel  bandennou  brini, 
Hep  he  diskara  nepred,  o deus  nijet  dreist-hi. 

Hag  anaout  a rit  eur  vro  henvel  ouz  Breiz-Izel, 

Eieac’h  ma’chom  beo  atao,  en  despet  d’an  avel, 
Kredennou  sakr  ha  pouezus  oberourien  hor  bro, 

’Vel  pa  vent  korvigellet  ouz  griziou  an  dero  ? 

Hag  anaout  a rit  eur  vro  henvel  ouz  Breiz-Izel, 

Eleac’h  ma  kân  c’hoaz  hizio  ar  barz  a vouez  uhel, 

Gant  telen  ha  biniou,  evel  en  amzer  goz, 

Koulz  ha  ma  ra  en  nenvou  elez  ar  baradoz. 

Hag  anout  a rit  eur  vro  henvel  ouz  Breiz-Izel, 

Eleac’h  eus  eur  yez  ken  koz,  ken  kaer,  ken  divarvel, 

Bet  komzet  gant  hon  Tadou  ouspen  daou  ’vil  b!oaz’zo, 

Ar  Brezoneg  a garomp  hag  a virimp  atao  ? 

Hag  anaout  a rit  eur  vro  henvel  ouz  Breiz-Izel, 

Eleac’h  ma  kaver  ken  stank  labour  flour  ar  gizel, 

E pep  parrez,  koulz  laret,  war  vein  an  ilizou, 

Er  berejou,  en  henchou,  war  galz  a galvariou  ? 

Hag  anaout  a rit  eur  vro  henvel  ouz  Breiz-Izel, 

A vir  he  gwiskamanchou  hag  he  c’hiziou  santel  ? 

Ar  Vretoned  a jomo  bepred  ar  pez  int  bet, 

Ar  bobl  ar  c’haloneka  a zo  ebarz  ar  bed. 

Hag  anaout  a rit  eur  vro  henvel  ouz  Breiz-Izel, 

Hag  a welas  o c’henel  enni  tud  a vrezel, 

Brudet  evel  ma  ’z  eo  bet  Lez-Breiz  ha  Richemon, 
Gwesklin,  Arzur,  Ponkalleg,  Nomenoê,  Klison  ? 

Hag  anaout  a rit  eur  vro  henvel  ouz  Breiz-Izel, 

Hag  he  deus  gwelet  barzed  evel  ma  ’z  oa  Luzel, 

Taliezin  ha  Gwenc’hlan,  Gwilhou,  Brizeg,  Milin, 
Kervaiker,  Prou,  Yann,  Ar  Skour,  hep  ankounât  Marzin  ? 

Ha  komz  a rin-me  brema  eus  sent  koz  Breiz-Izel, 

A skignas  dre  ar  vro-ma  sklerder  an  Aviel : 

Kaourintin,  Pol-a-Leon,  Brieg  ha  Gwenole, 

Ha  tostoc’h,  Mikeal  Nobletz,  an  Tad  Maner  ive  ? 


KENTOCH  MERVELl 

JsTan,  n’eo  gwir?  netra  na  dalv  ha  netra  na  dalvo 
tKornig  douar  hon  Tadou,  Breiz-ïzel,  hor  Maïum-Vro  ! 
Gened  koz  bepred  nevez,  da  vikeu  m’az  karo, 

Ha  laouen  me  az  meuio  ken  teui  d’in  ar  maro. 

Laromp  eta,  kenvroïz,  laromp  gant  tevenez, 

N’eus  ket  e mesk  ar  hroiou  ken  din  a garantez. 

E Breiz-Izel  oun  ganet,  gauti  oun  het  maget, 

Hag  enm  eo,  d’am  mato,  e vezin  douaret. 

Eno  va  c’housk  a vezo  gant  va  znd  koz  reisoedi, 

Eno  me  a c’hortozo  deiz  ar  varn  vras  e peoc’h; 

Ha  bemrioz,  dre  lanneier  hag  aochou  Breiz-ïzel, 

Ene  ar  barz  a gano  c'hoaz  nieur  a werz  santei  . 


SjanntM,  13  Mezeven  1908. 


KLAODA  ’R  PUAT, 
.(Pluenzir). 

KESTOCH  MEKVEL  f 

2. 

KANAOÜEN  AR  YRAH 


EfilfeEEffi-ziE^ESE^t: 

Eun  de-vez,  mes  trez  Bran  warear  we-  zen  klu- 


<iet  A zal-c’tje  en  he  beg  enr  jrram  poe-zen  lar- 
det : A - la  - nig  al  Lou-arn  ar  c’houez-se  pa  zan  - tas,  E- 

vel  eun  tou-el-ler  d’e-zi  a 


Ja-va  - ras : War  an  ton 

au  lon  tra-de-ri-de  - ra  Ha  tra  Ja  la  ? 

— Deiz  mat  d’eoc’h,  mestrez  Rran,  penaos  ez  it  ganli  ? 

— E leal,  mestr  Louarn,  brao  ’walc’h  oun,  ha  c’houi  ? 
Va  tiugale  ive,  nemet  an  diveza 

Eo  a zo  garit  an  dreo.  pemzek  dez  zo  brema. 

War  an  tou  . . . 

— 0 p >gen  kaer  oc*h-hu  gant  ho  saa  zu  impriz  t 
G’houi  hoc’h  ens  sur  lakea  he  ober  e Hariz . . . 

— 0 ya,  eme  ar  Vran,  ’vel  eur  gageterez 
A rofe  da  anaout  d’it  he  c’hemeuerez. 

War  an  l&n  . . . 

— K fei,  mar  deo  ho  mouez  henvel  ouz  ho  tilhad, 
Choui  a zo  en  tu-all  d’an  holl  ganerien  vat. 

Grit  d’eomp  eta  kievet  ho  mouez  ker  manifïk, 

Rak  ebarz  ho  familh  oc’h  krenv  war  ar  muzik. . „ 

War  an  ton. . . 

Rak-tal  an  intron  Bran,  hep  beza  re  bedel, 

A c’hrosmol  dre  he  fri  an  Tour  dantelezet  ; 

Dre  iu  ranke  he  beg  digeri  da  gana, 

Ar  grampoezen  d’an  douar  zo  iezet  da  goueza. 

War  an  ton. . . 

Alanig-al-Louarn  a gonte  mat  war  ze 
Ha  war  er  grampoezen  e sailhas  prim  neuze  ; 

Evel  eun  tort  e c’hoarz  an  tamm  maslin  fripon, 

En  eur  frota  e gof  ha  laouen  e galon. 

W ar  an  ton. . . 

Trei  a ra  oc’h  ar  Vran,  hag  e lavar  d'ezi, 

0 tont  d’he  c’haketal,  d’ober  gwap  anezi  : 

--  M’em  eus  ho  paket  brao,  vil  ez  eo  ho  tilhad  ; 
C’houi  n’ouzoc’h  ket  kana,  mez  ho  krampoez  zo  mat  ! 
W ar  an  ton. . . 

Neuze  an  intron  Bran  a zo  ijwaleiiruzez , 

A zo  dipitet  oll,  konfontet  gant  ar  vez  : 

— 0 perak  e teuer  an  duel  da  zifen  ? 

M’em  bije  da  lazet  gant  eun  tenn  pistolen. . . 

W ar  an  ton. . . 

An  holl  lapoused-all  o klevet  koms  diouzin 
a deui  d’am  c'haketal  belek  dindan  va  min  ; 

Mestrez  an  holl  vrini  paket  gant  Alanig 
Ne  vo  muioc’h  doujefvit  eul  laouenanig 
W ar  an  ton. . . 

Klevit  brema’r  gentel  eus  ar  c’boublajou-ma  ; 

Brini  bras  ha  bihan,  am  selaouit  brema  : 

Pa  vo  leun  ho  kenou  gant  ar  c’hrampoez  lardet 
Serrit  ervad  ho  peg  m’bo  ped  ne  ganit  ket  1 
W ar  an  ton. . . 

Dastumet  ha  reizet  gant 

KLAODA  ’R  PRAT. 

(Pluenzir). 


3. 

KANAOUEN  AR  SKOLAER 


llegro  Mod<>  Solo 


Me  zoeur  skolaer  yaouank  - ber  boel-lik  ha  c’hoa- 
Tutti  Solo 


ri-er,  Ber-hoellik ha c’hoa  - ri-er,  D’ar  studi  zan  bem-dez 

Me  zo  eur  skolaer  yaouank  berboellik  ha  c’hoarier, 
Berboellik  ha  c’hoarier, 

D’ar  studi  ’z  an  bemdez  ouz  va  c’hein  ar  sac’h  ler. 


kentoc’h  mervel  ! 


61 


DISKAN 

Me  ya  en-dro, 

Dizoursi  bras  ha  dinec’h, 

Me  ya  en-dro, 

Dizoursi  bras  ha  dinec’h, 

Ato  ! 

Abredik  diouz  ar  mintin,  da  zeiz  heur  pe  dre  eno, 

Da  zeiz  heur  pe  dre  eno, 

’Teu  va  mamm  da  hopal  : Alo,  Yannig,  war  zao  ! 

Siouaz  ! dre  bep  seurt  amzer,  heol  bero,  avel  pe  erc’h, 
Heol  bero,  avel  pe  erc’h, 

Me  rank  bale  dillo,  hep  goulen  va  dilerc’h. 

Pa  ’z  an  en  hent  d’an  hanvou  me  glev  son  an  alc’houeder, 
Me  glev  son  an  alc’houeder, 

Ha  ’veltan  e kanan  meuleudi  d’am  CTirouer. 

A-wechou  ken  dizeblant,  pa  vez  an  heol  o tomma, 

Pa  vez  an  heol  o tomma, 

Tigouez  ganen  dale  er  cTioad  da  neizeta. 

N’em  beus  ket  a horolaj,  hag  an  amzer  ne  c’hed  ket, 
Hag  an  amzer  ne  c’hed  ket, 

Rak-se  ven  divezat  ha  siouaz,  kastizet ! 

Er  goanv,war  al  lenn  skornet,  gant  va  mignon  Kolaig, 
Gant  va  mignon  Kolaig, 

Me  gar  ober  nousped  abaden  risklaig. 

Na  diegi  ’m  eus  goude  ’kregi  em  leoriou  studi, 

’Kregi  em  leoriou  studi, 

Fidandoustik,  me  lar,  ze  n’eo  ket  eun  dudi ! 

Koulskoude  eo  red  poania,  ya  poania  da  labourat, 

Ya  poania  da  labourat, 

Ma  vezin  eun  dervez  meurbed  barrek  em  stad. 

0 lezel  ar  ganaouen,  deomp  adarre  d’allabour, 

Deomp  adarre  d’al  labour, 

Magadur  ar  spered,  pinvidigez  ar  paour, 

KLAODA  ’R  PRAT, 
(Pluenzir). 

4. 

Kanaouen  neye  Janed  Ark 


War  dôn  : Sav,  Breiz-Izel. 

DISKAN 

0 Janed  Ark , truez  ouz  ar  Frans  I 
Goulennit  d’ho  pro  feiz  hag  esperans  ! 

Kanomp,  Breiziz,  kanomp  eur  ganaouen, 
Da  Janed  Ark,  gwerc’hez  Loren, 

Enor  ha  gloar,  mil  ha  mil  meuleudi ! 

A-bouez  hon  penn  laromp  d’ezi  : ( Diskan ). 

Plac’hig  santel,  du-ze  e Donremi, 

Abredik  c’houi  garas  pedi ; 

Hor  bugale,  er  skoliou  dibater, 

Na  glevont  hano  o G’hrouer.  ( Diskan ). 

Ho  karantez  evit  ar  Frans,  ho  pro, 

A reas  d’eoc’h  skuilh  daelou  c’houero, 
Oc’h  he  gwelet  breset  gant  an  estren, 

A venne  gounit  betek  penn.  ( Diskan ). 

Klevet  a rit  moueziou  sentezed, 

Mouez  Mikel’  zo  digaset 

Da  gemen  deoc’h  ez  oc’h  bet  dibabet 

Da  vouta  ’r  meaz  ar  Zaozoned.  ( Diskan ). 

Ho  soudarded,  nijet  da  Orleans, 

A sko  jkalet  hep  koll  fizians, 

Hag  hepdale  kear  a zo  digelc’het, 

Hag  an  holl  Zaozoned  trec’het.  ( Diskan ). 

Da  Reims,  goude,  ez  it  a-berz  Doue, 

Da  lakat  sakri  ar  Roue ; 

Gant  ho  panniel,  eno  en  e gichen, 

Janed,  na  c’houi  a zo  laouen  ! ( Diskan ) 

Setu  brema  ho  kefridi  echu, 

Ha  distrei  d’ar  gear  a reot-hu  ? 

G’hoant  ho  pije,  mes  ar  roue  Gharlez 
A zalc’h  tost  d’e  zervicherez.  ( Diskan ). 

War  an  douar,  alies  an  anken 
A deu  evel  eur  goumoulen, 

Da  zistaga  tamm  ha  tamm  hon  ene 
Dioc’h  traou  ar  bed,  evit  Doue.  ( Diskan ). 

Evel  Jezuz,  c’houi  a zo  bet  gwerzet 
Hag  en  eur  prizon  du  taolet; 

Evel  eun  oan,  evit  ho  pro  garet 
E sakrifis  oc’h  kinniget...  ( Diskan ). 

Ho  vertuziou,  ho  feiz,  ho  karantez, 

N’int  ket  bet  manket  eun  dervez ; 

Ho  nerz-kalon  er  boan  a oa  padus, 

Hoc’h  izelegez  (1)  dudius.  ( Diskan ). 

Ha  setu  c’houi  Plac’h  eürus  diskleriet 
Gant  hon  Tad  santel  Pi  dekved ; 

Gwisket  a c’hloar,  kurunet  a lili, 

G’houi  ’zo  da  viken  en  dudi.  (Diskan). 

Gwerc’hez  Loren,  kouls  hag  en  hoc’h  amzer 
Tristidigez  zo  ’n  ho  pro  ger, 

Da  Jezuz-Krist,  d’e  Yikel,  d’e  Iliz, 

E reer  pell  ’zo  eur  brezel  griz.  ( Viskan ). 


Humilité. 

Siouaz ! kollet  e vezimp,  dizale, 

Mar  na  deu  d’eomp  skoazel  Doue ; 
Evit  ar  Frans  ho  kalon  lamm  atao, 
Pedit,  Doue  ho  selaouo ! 


DISKAN 


0 Janed  Ark,  truez  ouz  ar  Frans, 
Goulennit  d’ho  pro  feiz  hag  esperans ! 


Imprimatnr : 

Quimper,  21  Juin  1911 

A.  COGNEAU, 

vic.  gén. 


Klaoda  ’r  Prat, 

(Pluenzir). 

P’EDON  WAR  BONV  AN  NAONED 


Allegro 


P’edon  war  bont  an  Naoned  Digou- 


di  - di  gou-daon  Digou-daon  ranflaon 


Oeon  ta  - ga 

ra-ga  di-ga  di-ga  da-ga  P’edon  war  bont  an 

Naoned  G’hen  em  zi  - ver-ti  - sa. 


P’edon  war  bont  an  Naoned, 
digoudi  digoudaon, 
digoudaon  ranflaon, 

Oeon  taga  raga  digadiga  daga, 


P’edon  war  bont  an  Naoned 
’C’hen  em  zivertisa. 

Me  gwelet  eur  plac’h  yaouank 
’Lez  ar  ster  o ouela. 

Ha  me  goulenn  diouti 
« Na  perak  e ouele  ? » 

« Va  gwalen  aour,  emezi, 

Er  mor  a zo  kouezet.  » 

« Petra  rofet  - hu  d’in-me 
Me  yelo  d’he  zapa?  » 

« Hanter  kant  skoed,  emezi, 

Roin  deoc’h  a galon  vad.  » 

’Vit  ar  genta  plonjaden 
Netra  n’en  deuz  gwelet. 

’Vit  an  eilved  plon]aden 
Ar  walenn  zo  touchet. 

’Vit  an  drede  plonjaden 
Ar  paotr  a zo  beuzet. 

E dad  a oa  er  prenest, 

Ha  diroll  da  ouela. 

Tri  mab  am  euz-me  ganet, 

0 zri  ez  int  beuzet. 

E bered  sakr  an  Dreinded 
0 zri  e vint  besiet. 

Kanet  cTin  gant  F.  Guillou,  eus  Kervaliant , eun  niz 
d'an  Aot.  Guillou,  ar  skrivanier  bras. 

J.-M.  Perrot. 

